ऐसे रहें छुट्टियों मे भी फिट – Healthy Zindagi\nअगस्त-सितंबर से शुरु होकर मार्च तक “फूड मैराथन” लगातार चलता है। एक अनुमान के मुताबिक इंडियंस इस दौरान औसतन 3-5 किलो वजन बढ़ा लेते हैं।\nछुट्टियाँ… परिवार, दोस्त, पार्टी और वह सारी खाने की चीजें जो हमेशा नहीं खा सकते! ऐसा लगता है कि जितना चाहें उतना खा लें-बिना अगले दिन के रिजल्ट की परवाह किए। छुट्टियों का मतलब होता है परिवार के साथ मस्ती, न कि जरूरत से ज्यादा खाना।\nछुट्टियों मे भी हेल्दी रहने के लिए अपनाएं ये टिप्स\nछुट्टियों की पार्टी\n• नाश्ता या लंच न छोड़ें। ऐसा नहीं करने से आपको ज्यादा भूख लगेगी और आप जरूरत से ज्यादा खा लेंगे। भूखा रहना अथवा ठूँसकर खाना, दोनों ही स्थितियाँ मेटाबोलिज़म के लिए अच्छी नहीं होतीं। पार्टी मे जाने से पहले कुछ हल्का, हेल्दी खाएं या प्रोटीन शेक पीएं। इससे आप पार्टी मे ज्यादा और अनहेल्दी खाने से बच जाएंगे।\n• कॉकटेल और मिक्स्ड ड्रिंक भी फैट, शुगर और कैलोरी से भरे हो सकते हैं। अपने इंटेक पर नजर रखें और अलर्ट रहें।\n• जो भी खाना परोसा गया है उन्हें एक बार देख लें, इससे इनमे से अपने लिए बेहतर खाना चुनने मे आपको मदद मिलेगी।\n• फाइबर वाले फूड लें, जैसे कि सब्जियाँ व फल।\n• बुफ़े या फूड टेबल के पास न खड़े रहें।\nछुट्टियों की शॉपिंग\nआजकल शॉपिंग माल तमाम तरह की ट्रीट और मीठी चीजों से पूरे साल भरे रहते हैं। ऐसे मे कभी भी खाली पेट शॉपिंग माल न जाएँ। जाने से पहले खाना खाएं अथवा एक प्रोटीन शेक पीकर जाएँ। शरीर मे नमी मेंटेन रहे इसके लिए अपने साथ एक पानी की बोतल भी रखें।\nएक्सरसाइज का भी रखें ध्यान\nअच्छा खाने के साथ-साथ एक्सरसाइज भी करते रहें। छुट्टियों के तनाव, थकावट को अपना रूटीन खराब न करने दें! अपन रूटीन बरकरार रखें। अगर आप शहर से बाहर हैं तो जिम न जाने की टेंशन न लें। फर्श का इस्तेमाल करें, कूदें, टहलें, जॉगिंग करें…. जो भी कर सकते हैं, करें। इस बहाने मे न फँसें कि “मैं छुट्टियों के साथ काम कर रहा हूँ, ऐसे मे मैं ज्यादा खा सकता हूँ”, यह सही नहीं है। उन तरीकों की तरफ न देखें जिनसे आपका फूड इनटेक बढ़े।\nखाने की तैयारी और पकाना\nनई परंपरा की शुरुआत करते हुए आप अपनी छुट्टियों का मील प्लान कर सकते हैं। जिसमे लो-फैट, लो शुगर वाले मेन्यू शामिल करें। इसमे परिवार को भी शामिल करें।\n• परिवार के हर सदस्य को एक हेल्दी रेसिपी बताने के लिए चैलेंज करें।\n• खाना पकाते समय ऐसे तरीके अपनाएं जिसमे कम फैट और शुगर इस्तेमाल हो।\n• स्नैकिंग के लिए खूब सारी सब्जियाँ और फल रखें।\n• कम मात्रा मे खाएं।\n• यह ध्यान रहे कि उत्सव का डिनर बनाने के चक्कर मे आप उससे पहले के मील खाना भूल न जाएँ।\n• सब्जियाँ लिक्विड (ब्रोथ, पानी) मे पकाएँ, तेल मे नहीं।\n• फ्लेवर के लिए बटर की जगह मसाले इस्तेमाल करें।\n• लो-फैट सलाद की ड्रेसिंग इस्तेमाल करें।\n• खाना पकाते समय फुल क्रीम मिल्क की जगह मलाइरहित दूध का इस्तेमाल करें।\n• खाने को फ्राई करने के बजाय इसे भाप मे पकाएँ, उबालें अथवा बेक करें।\n• दोबारा याद दिलाते हैं, छुट्टियों का मील तैयार करने के चक्कर मे अपना नाश्ता या लंच न छोड़ें। ऐसा करने से आप भूखे होंगे और बाकी पूरे टाइम जरूरत से ज्यादा खाएंगे।\n• कुकीज़, केक, पाइज़ जैसी छुट्टियों का खाना तैयार करते समय सिर्फ उतना ही बनाएँ जितना जरूरी हो। इससे आप मील के बीच मे मीठी स्नैकिंग से बचेंगे। अगर खाने के लिए ऐसा कुछ होगा ही नहीं तो आप नहीं खाएँगे।\n• डेज़र्ट को बांटें। कुछ बाइट ही लें।\nफेवरेट चीज से 100% तौबा\nअगर आप उस चीज को पूरी तरह से छोड़ देते हैं जो आपकी फेवरेट है (लेकिन अनहेल्दी), तो आप हर समय खुद को भूखा महसूस करेंगे। और बाद मे ज्यादा मात्रा मे और बहुत सारी चीजें खा लेंगे। इससे बचने के लिए इसे थोड़ा चख लें और बाकी छोड़ दें……\nखूब सारा पानी पीएं। आप जितना ज्यादा हाइड्रेटिड रहेंगे उतना ज्यादा संतुष्ट महसूस करेंगे। यह ध्यान रहे कैफीन और अल्कोहल डीहाइड्रेशन की वजह बनता है।\nवर्ल्ड नो टोबैको डे:ऐसे पाएँ स्मोकिंग फ्री ...


सूरजपुर में हुए सड़क हादसे में6लोगों की दर्दनाक मौत,5की हालत गंभीर breaking6dead in road accident in Surajpur5hurt – News18 Hindi\nसभी सूरजपुर के कुदरगढ़ धाम में माता के दर्शन के लिए जा रहे थे. हादसे के बाद गांव में मातम का माहौल है.\nLast Updated : May 20, 2019, 11:27 IST\nछत्तीसगढ़ के सूरजपुर जिले में एक बड़ा सड़क हादसा हो गया है. इस हादसे में6लोगों की मौत हो गई है, वहीं पांच लोग गंभीर रूप से घायल हो गए हैं. घटना रविवार देर रात की बताई जा रही है. बताया जा रहा है कि सूरजपुर जिले में रफ्तार के कहर ने छह लोगों की जान ले ली. अंबिकापुर-बनारस मार्ग के घाटपेंडारी में एक बोलेरो, जीप और ट्रक में जबरदस्त भीड़ंत हो गई. इस हादसे में बोलेरो सवार6लोगों की मौत हो गई है. वही टक्कर से अनियंत्रित होकर पलटी ट्रक के ड्राइवर की भी मौत हो गई है. सभी सूरजपुर के कुदरगढ़ धाम में माता के दर्शन के लिए जा रहे थे. हादसे के बाद गांव में मातम का माहौल है.\nहादसे ने उजाड़ दिए दो परिवार\nमिली जानकारी के मुताबिक देवी धाम के लिए निकले बलरामपुर जिले के भाले गांव से दो परिवार के 11 लोग बोलेरो में सवार होकर सूरजपुर के प्रसिद्ध देवी धाम कुदरगढ़ में माता के दर्शन के लिए रविवार रात निकले थे. बताया जा रहा है कि तकरीबन रात एक बजे अंबिकापुर-बनारस मार्ग के घाट पेंडारी के पास विपरित दिशा से आ रही तेज रफ्तार ट्रक ने बोलेरो को टक्कर मार दी. टक्कर इतनी जबरदस्त थी कि बोलेरो सवार चार लोगों की मौके पर ही मौत हो गई. वहीं एक महिला की इलाज के दौरान प्रतापपुर में मौत हो गई. हादसे में ट्रक ड्राइवर ने भी दम मौके पर ही दम तोड़ दिया. हादसे में पांच गंभीर रूप से घायलों को अंबिकापुर रेफर कर दिया गया. बताया जा रहा है कि मरने वालों में बोलेरो सवार 15 वर्षीय रश्मी,ध्यानचंद. अनदुलवा, रितु और बोलेरो ड्रायवर पन्नालाल शामिल है. वहीं टक्कर से अनियंत्रित होकर ट्रक भी पलट गई जहां मौके पर ही ट्रक चालक शहंशाह की भी मौत हो गई. फिलहाल पुलिस मामले की जांच कर रही है.\naccident car accident Chhattisgarh news


jansatta Story abouavillage girl written by Anjali Deshpande - कहानी- हंसी - Jansatta\nमंच पर बैठा है दीपक, मोतियों की लड़ियां लटक रही हैं उसके चेहरे के दोनों ओर। ‘नको रे, तू ऊपर नको जा’, उसके साथ काम करने वाली औरतों ने उसे यहां आए देख कर रोका। पर जाह्नवी रुके कैसे? वहां तो उसे ही बैठना था दीपक के साथ। कम से कम चढ़ तो ले उस पर।\nजनसत्ता February 11, 2018 2:36 AM\nवांदेपुर कस्बा था, शहर था या शहर का बीज था, जाने क्या था, मगर गांव वह निश्चित रूप से नहीं था। तभी तो कभी-कभार लड़कियां गजरा पहन, संकरी चमकीली किनारी की जापानी जॉर्जेट की साड़ियां लहराती परिवार की उदात्त सोच के पुरुषों के साथ बार में बैठ कर बीयर पी लेती थीं और कोई फब्ती नहीं कसता था। हां, खबर सबको हो जाती थी। एक दिन जाह्नवी दीपक के साथ शनिवार की दोपहर को निकल कर वांदेपुर से कुछ ही दूर बांध किनारे के रेस्ट हाउस के कमरे में चली गई, तो सबको पता चलना ही था, चल गया था। बांध क्या था, वांदेपुर का छोर था। नदी के ही पेट से निकाल कर पत्थरों से गढ़ी गई खूब मोटी दीवार थी, जिसके आगे वह जाना नहीं चाहती थी। वहां जाने का नदी का ही मार्ग जब रुक गया, तो उसको जाकर क्या करना? यहां तक आई वही गनीमत, वही दीपक की जीत। दीपक के साथ आना, कमरा खुलवाना, उसमें कुछ घंटे बिताना, यह सब करना मुमकिन था, यही उसे इस जगह की अद्भुत बात लगती थी। अपनी नहीं, वह दिल लुटा बैठी, तो बाकी क्या बचा लेती?\nजाह्नवी जानती थी, नदी शहर की सीमा नहीं होती। वह शहर की पोषक भी होती है इसमें उसे शक था। जिसे रौंद कर, जिसके जिस्म से सारी दमक लूटने के हथियार इंसानों ने खोज निकाले हैं, नदी क्यों उन्हें पोसे? वह उन्हें एकबारगी लील नहीं जाती एक निवाले में, इसी में आश्चर्य है। रातों को वह उठ कर नदी की चीत्कार सुना करती थी। उस नदी की, जो उसके घर से बहुत दूर बहती थी, मगर उसे आवाज दिया करती थी। उसे न मालूम क्यों नदी ने ही सिखाया था, किनारे काटे जा सकते हैं। गहराइयों को कोई चुरा ले तो बाहें पसारी जा सकती हैं। कभी चौड़ी छातियां भी सिमट जाया करती हैं, कभी सीना फूले तो गुब्बारे की तरह फट जाया करता है। सब कुछ तुम्हारे भीतर है, वह नदी को कहते सुना करती थी। नदी की उछृंखलता ने ही शायद उसे सिखाया था कि जब जो मिले समेट लो, विस्तार पा लो। मां कहती आंचल ठीक से संवार कर चला करो तो वह अपनी खिलखिलाहट को भीतर दाबे-दाबे उछाला करती कि बिना उंगलियों के हिले ही आंचल खुद सरक ले। मां कहती थी, लड़कियों का इतना हंसना ठीक नहीं है। बाद में आंसुओं से कीमत चुकानी पड़ती है। पर हंसी का हिसाब मां रखे तो रखे, जाह्नवी ने कभी नहीं रखा। उसे तो दफ्तर में पेटी कैश का हिसाब रखना तक पसंद नहीं था। रोज ही लगता था किसी दिन घपला हो जाएगा। पाई, आना, रुपया, किसको दिया, किस मद में दिया, उसके साइन कराए कि नहीं, वाउचर भरवाया कि नहीं… ऐसे झमेले उसे नहीं भाते। वह तो शाम ढले फिल्में देखना चाहती। हेलेन की गहरी ऊंसांसें सुनना चाहती, गहरी प्यास की पुकार।\nनदी किनारे मां ने ही कह कर पिता से प्लाट खरीदवाया था, वह वहां बैठना चाहती। तब नहीं जब ठेकेदार र्इंट गारा लाकर वहां कीचड़ मचा दे, पर तब जब अभी मकान न बने हों, घास ऊंची हो और खरगोशों की सरगर्मियां शाम ढले बढ़ जाती हों। वहां से बांध बहुत दूर तो नहीं था, पर वह वहां नहीं जाती थी, उसके किनारे की ऊंची किलेनुमा प्राचीर पर चहलकदमी करने। नदी बंधे, जाह्नवी का दिल डूबे। नहीं, वह तो हंसने आई थी इस पृथ्वी पर। नदी से उसका रिश्ता गहरा था। तैरना वह नहीं जानती थी। जरूरत भी क्या थी? साड़ी उलझ न जाती कदमों से? लपेटे में लेकर जांघों को रोक न लेती उसके कदमों को? नदी की आगोश में हो तो यों भी हाथ-पैरों को सुर ताल की तरह मेल बिठा कर चलाना याद भी कहां रहने वाला था? वांदेपुर शहर तो था नहीं कि जीन्स ही पहन लेती, बिकिनी कैसे पहने और पहने भी तो मिले कहां, किस बाजार में? दीपक ही रखने लगा था हिसाब उसका। वह उसकी बेहिसाब हंसी को भी समेटने लगा था। अपनी मुस्कुराहटों में। नजरबंद करने लगा उन्हें। ‘एक दिन घर ले जाऊंगा’, उसने कहा था। जाह्नवी हंस दी थी। वह जानती थी एक नदी है उनके बीच। वे कभी मिल नहीं सकते। मां ने ताकीद की थी न, मत लाना उसको यहां, कोई फायदा नहीं। वह कुणबी, तू क्या है रे? जाह्नवी क्या है? वह तो बस जाह्नवी है। कहते होंगे लोग, दफ्तर के रजिस्टर में भी लिखा है, जाति ‘पड़ीत’ पर उसके आजोबा तो कभी नदी पर नहीं न लेके गए कपड़े धोने को, तो फिर जाह्नवी पड़ीत कैसे हुई? नहीं हुई न? कुणबी हैं तो क्या, दीपक कभी बैल के पीछे गया क्या खेत को? नहीं न? वह जानती थी एक नदी है उनके बीच। मुसलसल बहती चली आई है इतनी सदियों से। इसे ऋषियों ने मंत्रबल से शायद धरती से खींच निकाला होगा उस जमाने में जब वनों में विचरती कन्याएं गंधर्व विवाह के सूत्र में बांध लेती थीं राजाओं को। दीपक राजा नहीं है। क्लर्क है न उसी की तरह, यहीं रेलवे में। वह नदी पार नहीं कर सकता, वह गंधर्व की परंपरा अंगीकार नहीं कर सकता।\nदीपक के घर तांता लगा था, कुंवारी लड़कियों के मां-बापों का। वह खुद तो किसी को देखने गया नहीं। कैसे मालूम हो उन लड़कियों में हंसी के गहरे कुएं हैं या नहीं? ऐसी हंसी जो कमरे में बंधे रस्से पर टंगे, दिन में पहने शाम को उतारे शर्टों और पैंटों को सराबोर कर के उनकी सिलवटें अदृश्य कर दे? जो छत से लटके पंखे पर बरसों जमी गर्द की महक उड़ा ले जाए? जो तवे से उतरती रोटी को फुला कर फुग्गे-सा हल्का कर डाले? नहीं, वह नहीं जानता मगर उसे मालूम है कि होती है ऐसी हंसी, सुनी है उसने, अपने दफ्तर के कमरों में गूंजती, और वह उसे घर में समेटना चाहता है। देखे बिना ही वह मां की बताई हर लड़की को ना करता रहता है, बांध किनारे रेस्ट हाउस में तली मछली के साथ हंसी को हथेलियों पर सजाता रहता है। सब जानते हैं। जाह्नवी वहां जाती है, दीपक के साथ। सिर्फ जाह्नवी की मां नहीं जानती। उसके पिता नहीं जानते। शक है उनको, पर वे जानते नहीं हैं। सबको इतनी तमीज है कि उनकी बदनामी का चस्का तो लें, पर उनके मां-बाप को खबर किए बिना। वांदेपुर गांव नहीं है न, इसलिए। दीपक की भी तो मां है। उसने सुन लिया है। दीपक ने ही बताया है उसे। रेस्ट हाउस के आलस भरे दिनों के बारे में, जाह्नवी की हंसी के बारे में। नदी के बारे में। तारा बाई ने साफ मना कर दिया था। मां की नहीं सुनेगा? सुनेगा न, दीपक सुनेगा मां की, नौ महीने पेट में रख्खी न। दूध पिलाई न? कैसे नहीं सुनता? कुणबी नहीं भी होती तो चलता। नहीं है। चलो, कोई वांदा नहीं। पण यह क्या, पड़ीत कैसे चलेगी रे? दीपक का ब्याह है।\n‘कल तक जो लाखों का दहेज दे रहे थे, आज उन्होंने बस शादी और मंगलसूत्र पर टाल दिया देखो। खुद होके गए मांगने को लड़की, तो काय को देते कुछ? यह एक घड़ी और एक सूट। इतने के ही लायक था क्या अपना पोट्टा?’ तारा बाई फुंकार भरी। पर पोट्टे को पड़ीत की पोट्टी से बचा लिया इसका संतोष है। लड़की भी जानती ही रही होगी। सुना होगा उसने भी कि बांध के किनारे है एक रेस्ट हाउस। उसे पूरा यकीन है वह वहां कभी नहीं जाएगी। कभी नहीं लेकर जाएगा वह उसे वहां जहां कई बार खुले कमरों में आती गीली रोशनी और ताजी हवा नदी का पता देती है। वांदेपुर शहर था या नहीं, क्या मालूम मगर जो भी था, लड़की की हंसी का हिसाब उसे मांगना आता था। ‘तो क्या हुआ? मां ही तो नहीं बोली न? अपन तो तैयार हैं। मां बाद में मान जाती’, उस कमरे में गूंज रही है यह बात। जाह्नवी कभी समझ नहीं सकी कि कैसे उसकी हंसी और उसका प्यार भी दीपक में वह साहस नहीं जगा सका, जो खुद उसमें था। वह तो तैयार थी ना? फिर दीपक क्यों तैयार नहीं था? ‘इसलिए कि तेरे में क्या रक्खा है अब?’ उसकी मां ने बाल पकड़ कर बात उसके दिमाग में घुसाना चाहा। मां को जाह्नवी ने बता ही दिया वह, जो सारा वांदेपुर जानता ही था। पर जाह्नवी समझ नहीं पाई। जब वह जानता था कि उसमें क्या है, तो हमेशा उसे पाते रहने का लालच उसमें क्यों नहीं जागा जैसे खुद उसमें जागा था? ‘अरे मर्द ऐसेईच होते। इसीलिए न उनको शादी से पहले ज्यादा कुछ करने नहीं देने का’, उसकी सखी ने कहा था। ‘सब जान लेते न, तो छोड़ीच देते देखो। सोचने, करने को अभी बचा ही क्या?’ पर जाह्नवी जानती थी। बहुत कुछ बचा था। अपनी मर्जी से घर लेना बचा था। शर्ट पर बटन लगाना बचा था। साथ में टिफिन लेकर, साथ में बस पकड़ कर आॅफिस आना बचा था। सुबह उठ कर बाथरूम के इस्तेमाल के लिए झगड़ना बचा था। साथ-साथ जाकर मंदिर के पास से दो मीटर गजरा खरीदना बचा था। मुसे बालों में कंघी घसीट कर उसमें गजरा फंसाना बचा था। अभी तक तो उसे नन्ही किलकारियां सुनाई नहीं दी थी ख्वाब में भी, वह ख्वाब पैदा करना बचा था। कितना कुछ बचा था, जो उस कमरे में थोड़े न हो सका था, जहां नदी की आवाज ये सब कहानियां सुनाया करती थी? जहां एक बार भी ऐसी साड़ी नहीं उतरी थी जो दीपक ने दी हो अपने पैसों से लाकर। ऐसी साड़ी खरीदना बचा था। उसकी हंसी तो बची ही थी। वही हंसी जिसे कभी खत्म न करने का वादा किया था उसने। तरह-तरह की, हर तरह की हंसी उसे सुनाना बचा था न। उसमें क्यों नहीं था साहस उस हंसी को सुनने का, अपनी मां के आंसू देखने का? जाह्नवी ने अपनी सखी से कहा, ‘वह तो सब जानता था। जानते हुए के साथ ही तो रहना चाहिए ना?’ ‘तू पुरानी हो गई रे’, सखी ने कहा। ‘जिससे वह शादी कर रहा है वह भी दूसरी सुबह पुरानी हो जाएगी’, जाह्नवी ने कहा। फिर वह हंस दी।\nउसकी सहेलियों ने जरी की साड़ियां पहनी थीं, पुरानी। उसने भी पर्स से निकाला, निमंत्रण पत्र। उसका नाम नहीं था कार्ड पर। दीपक का तो था। जाना उसे भी है इस शादी में। उसने हंसी बटोरी, थैली में डाली, साथ ले चली, एक नई साड़ी बांध कर नए कोरे कागज के टुकड़े में। नई दुल्हन के लिए नया उपहार। दावत है। उसकी हंसी भी है। मां कहती है बेशर्मी है यह। उसने कहा था, मत जाना। लेकिन नदी बहना कैसे छोड़ दे? मंच पर बैठा है दीपक, मोतियों की लड़ियां लटक रही हैं उसके चेहरे के दोनों ओर। ‘नको रे, तू ऊपर नको जा’, उसके साथ काम करने वाली औरतों ने उसे यहां आए देख कर रोका। पर जाह्नवी रुके कैसे? वहां तो उसे ही बैठना था दीपक के साथ। कम से कम चढ़ तो ले उस पर। उसने झुक कर दूल्हा बने दीपक को देखा और कान पास ले जाकर कहा, ‘यह कल पुरानी हो जाएगी, तब?’ दीपक का चेहरा लाल हो गया। बगल में बैठी उसकी दुल्हन का चेहरा वह हल्दी दिखा गया, जो कल तक पोती गई है उस पर। दुल्हन ने चेहरा घुमा लिया। जाह्नवी ने उसका चेहरा हाथों में लेकर कहा, ‘चल हंस तो दे! मेरे साथ।’ वह हंस दी खिलखिला कर। नदी कब पुरानी हुई है रे?\nवांदेपुर में लोग अब तक बातें करते हैं जाह्नवी की। कैसी निर्लज्ज थी, प्रेमी के दुल्हन का माथा चूमी, उसके संग हंसी। देखे क्या ऐसी निर्लज्ज औरत कभी?


Karan Johar Worse Than Salman Khan, Says Sofia Hayat, Accuses Him of Promoting Nepotism on Bigg Boss - Newssow\nHome/Movie/Karan Johar Worse Than Salman Khan, Says Sofia Hayat, Accuses Him of Promoting Nepotism on Bigg Boss\nसोफिया हयात ने बिग बॉस होस्ट सलमान खान और करण जौहर की खिंचाई की।\nसोफिया हयात ने बिग बॉस ओटीटी होस्ट करण जौहर पर तंज कसते हुए कहा है कि वह सलमान खान से भी बदतर हैं।\nआखरी अपडेट:27 अगस्त, 2021, 08:45 IST\nबिग बॉस की पूर्व प्रतियोगी सोफिया हयात शो में भाई-भतीजावाद और हिंसा को बढ़ावा देने के लिए बिग बॉस ओटीटी होस्ट करण जौहर पर भारी पड़ी हैं। करण जौहर को ‘बिग बॉस’ के होस्ट से भी बुरा कहना सलमान ख़ानउन्होंने आरोप लगाया है कि फिल्म निर्माता टीआरपी के लिए प्रतियोगियों का अपमान कर रहे हैं।\nसंडे का वार एपिसोड के बाद से, करण जौहर की ऑनलाइन आलोचना हो रही है। बिग बॉस के कई दर्शकों ने उन्हें शिल्पा शेट्टी की बहन, अभिनेता शमिता शेट्टी के प्रति पक्षपाती बताया है। करण ने अब-बेदखल प्रतियोगी जीशान खान को उनकी टिप्पणी पर भी नारा दिया था, “लड़की हो तो दिन में रहो (तुम एक लड़की हो, अपनी सीमा में रहो)।”\nटाइम्स ऑफ इंडिया से बात करते हुए, सोफिया हयात ने कहा, “करण सलमान खान से भी बदतर है! वे हिंसा और भाई-भतीजावाद को बढ़ावा दे रहे हैं … अगर यह शो यूके में होता, तो वे इसे तुरंत बंद कर देते क्योंकि यह हिंसक व्यवहार और आक्रामकता को उकसाता है। करण हाई टीआरपी पाने के लिए लोगों को बेइज्जत करने के पुराने तरीके अपना रहे हैं। यह बिग बॉस का पुराना फॉर्मूला है… वे हिंसा, भाई-भतीजावाद, गाली-गलौज और मानवता के अपमान को बढ़ावा दे रहे हैं. वे लोगों के दुर्भाग्य पर हंस रहे हैं।”\nइससे पहले, सोफिया ने सलमान की आखिरी रिलीज़ ‘राधे: योर मोस्ट वांटेड भाई’ को नारा दिया और सीजन7के दौरान अभिनेता के साथ बिग बॉस के मंच को साझा नहीं करने के बारे में खुलासे किए।\n36 वर्षीय ने बॉलीवुड सुपरस्टार की हमेशा अपनी फिल्मों में युवा अभिनेत्री को कास्ट करने के लिए भी निंदा की। अभिनेता से सवाल करते हुए, सोफिया ने यहां तक कहा, “क्या यह समय नहीं है कि आप अपनी उम्र की लड़की को अपने साथ अभिनय करने के लिए कास्ट करें?”\nकरण जौहर बिग बॉस बिग बॉस ओटीटी भाई-भतीजावाद सलमान ख़ान सोफिया हयात


John Abraham ने सरेआम शख्स से छीना मोबाइल फोन, वीडियो हो गई वायरल\nजॉन अब्राहम ने सरेआम शख्स से छीना मोबाइल फोन\nमुंबई. अभिनेता जॉन अब्राहम ( John Abraham ) इन दिनों अपनी आने वाली फिल्म ‘सत्यमेव जयते 2’ की रिलीज़ का इंतज़ार कर रहे हैं, इस फिल्म को लेकर जॉन के साथ-साथ दर्शक भी काफी एक्ससाइटेड हैं. इससे पहले साल 2018 में जॉन की सत्यमेव जयते रिलीज़ हो गई थी, जिसमें जॉन का किरदार लोगों को खूब पसंद आया था. अब फैंस को इस फिल्म के सीक्वल का बेसब्री से इंतज़ार है. ऐसे में, अभिनेता जॉन अब्राहम का एक वीडियो सोशल मीडिया पर काफी तेज़ी से वायरल हो रहा है, जिसमें जॉन एक शख्स का फोन छीनते हुए नज़र आ रहे हैं.\nइस तरह जॉन ने छीना शख्स का फोन\nअभिनेता जॉन अब्राहम का एक वीडियो इन दिनों सोशल मीडिया पर काफी तेज़ी से वायरल हो रहा है, जिसमें जॉन एक शख्स का फोन छीनते हुए नज़र आ रहे हैं. यह लड़का अपने दोस्त के साथ स्कूटी पर बैठा था और फ्रंट कैमरे से जॉन का वीडियो बना रहा था. जॉन वीडियो में स्‍कूटी के पीछे से सड़क पर टहलते हुए आ रहे थे, जिसके बाद जॉन स्कूटी से आ रहे शख्स से उसका फोन छीन लेते हैं. इसके बाद, जॉन सके फोन से फैंस के लिए वीडियो रिकॉर्ड करते हैं. रिकार्डेड वीडियो में जॉन कहते हैं, “हाय, कैसे हैं आप? आप लोग ठीक हैं? वो मेरे दोस्त हैं.” जॉन के इस विनम्रता भरे अंदाज़ से उनके फैंस काफी खुश होते हैं.\nबता दें कि जॉन की फिल्म सत्यमेव जयते2की रिलीज़ डेट नज़दीक है, ऐसे में फैंस को उनकी फिल्म का काफी बेसब्री से इंतज़ार है. फिल्‍म का ट्रेलर और गानों को अच्‍छा रेस्पॉन्स मिला है, खास बात यह है कि फिल्‍म में जॉन डबल नहीं, बल्‍क‍ि ट्रिपल रोल में हैं.\nSocial media reactions on farm laws repulsion: कृषि कानूनों की वापसी पर सोशल मीडिया पर लोगों का आया ऐसा रिएक्शन\nPeasant Movement Who gave Edge to the Struggle किसान आंदोलन के महारथी जिन्होंने दी संघर्ष को धार\nस्वरा भास्कर को मिली जान से मारने की धमकी, पुलिस कर रही है जांच\nजुग जुग जियो : पांचवे दिन भी फेल हुई फिल्म,5करोड़ से कम का किया कलेक्शन


महाराष्ट्र: बेटी ने अपनी मां की कोख से दिया अपने बच्चे को जन्म | Pune: Woman Delivers Baby Girl After Uterus Transplant Which Her Mother Donated Her, First Case In Asia - Hindi Oneindia\n15 min ago मुंबई के आजाद मैदान में रैली की भीम आर्मी के चीफ चंद्रशेखर को नहीं मिली इजाजत\n27 min ago अमित शाह से मिले कश्मीरी पंडित, गृहमंत्री ने पुर्नवास का दिया आश्वासन\n| Updated: Thursday, October 18, 2018, 19:11 [IST]\nपुणे। महाराष्ट्र के पुणे में एक बेटी ने अपनी मां की कोख से बच्चे को अपने जन्म दिया है। ये सुनने में भले अजीब लग रहा हो, लेकिन सच है और ऐसा गर्भाश्य (Uterus) ट्रांसप्लांट से संभव हो पाया है। पुणे में एक साल पहले मीनाक्षी वालन का गर्भाश्य ट्रांसप्लांट किया गया था और अब डेढ़ साल बाद उन्होंने एक बेटी को जन्म दिया है। मीनाक्षी को गर्भाश्य उनकी मां ने ही दिया है। गर्भाश्य ट्रांसप्लांट के जरिये पैदा ये बच्चा पूरे एशिया में पहला है।\nमां ने दिया गर्भाश्य\nगुजरात की रहने वाली मीनाक्षी वालन का गर्भाशय क्षतिग्रस्त हो गया था और गर्भ धारण नहीं हो पा रहा था। इंडिया टुडे के मुताबिक इसके बाद उन्हें उनकी मां ने गर्भाश्य दिया और पिछले साल 18 मई को उनका गर्भाश्य ट्रांसप्लांट किया गया। गर्भाश्य ट्रांसप्लांट के बाद उन्हें काफी समय तक डॉक्टरों ने अपनी निगरानी में रखा।\nप्रीमैच्योर बेटी को दिया जन्म\nमीनाक्षी की सेहत में सुधार होने के बाद उन्हें गुजरात भेज दिया गया। फिर जब ट्रांसप्लांट के बाद उनकी पहली बार पीरियड्स हुए थे तो वो वापस पुणे आईं। इस साल मार्च में भ्रूण को उनके नए गर्भाशय में ट्रांसफर किया गया। 31 सप्ताह5दिनों के बाद मीनाक्षी का सीजेरियन सेक्शन किया गया और उन्होंने प्रीमैच्योर बेटी को जन्म दिया।\nपुणे में दिया बेटी को जन्म\nउन्होंने पुणे के गैलेक्सी केयर अस्तपाल में बेटी को जन्म दिया। इस पूरे चमत्कार के पीछे डॉ. शैलेश पुंताम्बेकर ने बताया कि ऐसा पूरे एशिया में पहली बार हुआ है। उन्होंने बताया कि गर्भाश्य ट्रांसप्लांट के जरिये पैदा हुआ ये 12वां बच्चा है। अभी तक गर्भाश्य ट्रांसप्लांट से स्वीडन में9बच्चे, अमेरिका में2बच्चे पैदा हुए हैं।\nडॉक्टरों का करिश्मा! हादसे में घायल4साल की मासूम की खोपड़ी का किया ट्रांसप्लांट\nbaby delivery operation surgery pune maharashtra बच्चा ऑपरेशन सर्जरी पुणे महाराष्ट्र


CCC Online Test- Libreoffice writer\nWhich of the following file extensions is not related to Open Office Writer?निम्न में से कौन सा फाइल एक्सटेंशन ओपन ऑफिस राइटर से संबंधित नहीं है?\nWhat is the shortcut key for checking automatic spelling in LibreOffice Writer?LibreOffice राइटर में ऑटोमेटिक स्पेलिंग चेक करने की शॉर्टकट कुंजी क्या है?\nWhat is the normally margin inaLibreOffice writer document?LibreOffice writer डॉक्यूमेंट में सामान्यता मार्जिन क्या होता है?\nWhich short key is use for Close the LibreOffice Writer Document?LibreOffice writer को बंद करने के लिए किस कुंजी का प्रयोग करते हैं?\nA. Ctrl + WCtrl + W\nB. Ctrl + QCtrl + Q\nC. Ctrl + Shift + CCtrl + Shift + C\nIn which menu the commands like bold, italic, underline are found in LibreOffice writer ?LibreOffice writer मैं बोल्ड, इटैलिक, अंडरलाइन जैसे कमांड किस मेनू में पाए जाते हैं?\nWhat is the shortcut for "Save As" LibreOffice writer?LibreOffice writer मैं Save as करने की शॉर्टकट की क्या होती है?\nWhat is the default font size in LibreOffice Writer?LibreOffice Writer में डिफॉल्ट फोंट साइज कितना होता है?\nWhat is the shortcut key for print preview in libreOffice writer?LibreOffice writer में प्रिंट प्रीव्यू के लिए शॉर्टकट कुंजी क्या है?\nA. Ctrl + OCtrl + O\nD. Ctrl + Shift + OCtrl + Shift + O\nWhich of the following technique selectsasentence in Writer ?निम्नलिखित में से कौन सी तकनीक राइटर में एक वाक्य का चयन करती है?\nA. Single clickSingle click\nC. Triple clickTriple click\nTo hide or view ruler we should go to which of the following menus ?रूलर को छिपाने या देखने के लिए हमें निम्नलिखित में से किस मेनू पर जाना चाहिए?\nIn which menu of LibreOffice Writer is the mail merge or letter wizard found?LibreOffice Writer के किस मेनू में मेल मर्ज या लेटर विजार्ड पाया जाता है?\nWhat is the shortcut key to close the current window in LibreOffice?लिब्रे ऑफिस में करंट विंडो क्लोज करने की शॉर्टकट कुंजी क्या है?\nWhat is the shortcut key to insert table in LibreOffice writerLibreOffice writer में टेबल इंसर्ट करने की शॉर्टकट कुंजी है?\nWhat is the default location of Save File in LibreOffice?लिब्रे ऑफिस में Save की डिफॉल्ट लोकेशन क्या होती है?\nTo check the grammar we should go to which or the following menus ?व्याकरण की जाँच करने के लिए हमें किस मेनू या निम्न मेनू पर जाना चाहिए?\nLibreoffice Writer hasafile extension foratemplate?Libreoffice Writer में टेंपलेट के लिए फाइल एक्सटेंशन है?\nWhich key do you have to press to get help in LibreOffice Writer?लिब्रे ऑफिस राइटर में हेल्प लेने के लिए कौन सी कुंजी दबानी पड़ेगी?\nWhich shortcut key do you use for the new style in Libra Office Writer?लिब्रा ऑफिस राइटर में न्यू स्टाइल के लिए किस शॉर्टकट कुंजी का प्रयोग करते हैं?\nB. Ctrl + F11Ctrl + F11\nC. Ctrl + Shift + F11Ctrl + Shift + F11\nD. Shift + F11Shift + F11\nWhat is the shortcut for increasing the font size in LibreOffice writer?LibreOffice writer फोंट साइज इंक्रीज करने की शॉर्टकट की क्या है?\nB. Ctrl + >Ctrl + >\nD. A & B BothA & B दोनों\nWhat is shortcut key for Heading3in LibreOffice Writer?LibreOffice Writer में Heading3के लिए शॉर्टकट कुंजी है?\nC. Ctrl + Shift + 3Ctrl + Shift + 3\nD. Ctrl + 3Ctrl + 3\nIn LibreOffice writer in which menu are commands like cut copy and paste?LibreOffice writer मैं कट कॉपी और पेस्ट जैसे कमांड किस मेनू में पाए जाते हैं?\nLibreoffice Writer hasashortcut key to redo?Libreoffice Writer में रेडो करने की शॉर्टकट कुंजी है?\nWhich shortcut keys used for page break in LibreOffice writer?LibreOffice writer में पेज ब्रेक करने की शॉर्टकट की क्या है?\nHeader and footer is available in which of the following menus ?शीर्ष लेख और पाद लेख निम्न में से किस मेनू में उपलब्ध है?\nWhich of the following isashortcut key to Redo any Operationनिम्नलिखित में से कौन सा किसी भी ऑपरेशन को फिर से करने के लिए एक शॉर्टकट कुंजी है?\nWhat isaCycle Case in LibreOffice Writer?LibreOffice Writer में Cycle Case क्या है?\nWhich shortcut key will be used to enlarge the screen in LibreOffice?लिब्रे ऑफिस में स्क्रीन को बड़ी करने के लिए कौनसी शॉर्टकट कुंजी का प्रयोग किया जाएगा?\nWhat is the minimum Zoom percentage in LibreOffice writer?LibreOffice writer ने न्यूनतम Zoom कितना प्रतिशत तक कर सकते हैं?\nWhat is the shortcut key for right alignment in LibreOffice Writer?राइट एलाइनमेंट करने के लिए शॉर्टकट कुंजी क्या होती है?\nA. Ctrl + RCtrl + R\nB. Shift + RShift + R\nC. Ctrl + Shift + RCtrl + Shift + R\nHow do you paste Special in LibreOffice?LibreOffice में paste Special कैसे करते हैं?\nA. Ctrl + Shift + VCtrl + Shift + V\nB. Ctrl + VCtrl + V\nC. Ctrl + Shift + PCtrl + Shift + P\nWhat is the maximum Zoom percentage in LibreOffice writer?LibreOffice writer ने अधिकतम Zoom कितना प्रतिशत तक कर सकते हैं?\nWhich shortcut key do you use to full screen in LibreOffice Writer?LibreOffice Writer में फुल स्क्रीन करने के लिए किस शॉर्टकट कुंजी का प्रयोग करते हैं?\nWhere we found the information related to the document ?डॉक्यूमेंट से संबंधित जानकारी कहां पर मिलती है?\nWhat is the default line spacing in LibreOffice writerLibreOffice writer में डिफॉल्ट लाइन स्पेसिंग कितनी होती है?\nWhat is the shortcut for super script in LibreOffice writer ?LibreOffice writer मैं सुपर स्क्रिप्ट की शॉर्टकट की क्या होती है?\nA. Ctrl + Shift + PCtrl + Shift + P\nB. Ctrl + Shift + BCtrl + Shift + B\nC. Ctrl + Shift + SCtrl + Shift + S\nLibreoffice में वर्ड प्रोसेसिंग क्या है ?What is word processing in libreoffice?\nWhich shortcut key is used for heading2in Libra Office Writerलिब्रा ऑफिस राइटर में हेडिंग2के लिए किस शॉर्टकट कुंजी का इस्तेमाल किया जाता\nTo close an opened document, we should to go to which of the following menus ?एक खुले दस्तावेज़ को बंद करने के लिए, हमें निम्नलिखित में से किस मेनू पर जाना चाहिए?\nWhat is the maximum font size available in font size drop down in LibreOffice Writer ?लिबरेऑफ़िस राइटर में फ़ॉन्ट आकार ड्रॉप डाउन में अधिकतम फ़ॉन्ट आकार क्या उपलब्ध है?\nWhere is the text saved when cut and copied?Cut तथा Copy करने पर टेक्स्ट कहां Save होता है ?\nWhich of the following is notatype of margin in LibreOffice Writer?निम्नलिखित में से कौन सा मार्जिन नहीं है?\nWhich key do you use to add bullet list to libreOffice writer?LibreOffice writer में बुलेट लिस्ट जोड़ने के लिए किस कुंजी का प्रयोग करते हैं?\nIn LibreOffice Writer, where is the footnote located?LibreOffice writer मैं footnote कहां पर स्थित होता है?\nA. Bottom of the pageपेज के नीचे\nB. Top of the pageपेज के ऊपर\nC. Bottom of the documentडॉक्यूमेंट के सबसे नीचे\nD. Top of the documentडॉक्यूमेंट के सबसे ऊपर\nWhat is the shortcut to Manage template in LibreOffice Writer?LibreOffice राइटर में Manage template की शॉर्टकट की क्या होती है?\nWhat is the shortcut to createanew document in LibreOffice Writer?LibreOffice Writer में नए डॉक्यूमेंट बनाने की शॉर्टकट की क्या होती है?\nWhich shortcut key do you use for autotext in libreOffice writer?LibreOffice writer में ऑटोटेक्स्ट के लिए किस शॉर्टकट कुंजी का प्रयोग करते हैं?\nA. Ctrl + F3Ctrl + F3\nB. Ctrl + F2Ctrl + F2\nC. Ctrl + F4Ctrl + F4\nWhat is the shortcuts for double under-line inLibreoffice Writer?Libreoffice Writer डबल अंडर-लाइन की शॉर्टकट की है?\nTo Replaceaword Bombay with Mumbai, we should go to which of the following menus?मुंबई के साथ एक शब्द बॉम्बे को बदलने के लिए, हमें निम्नलिखित में से किस मेनू पर जाना चाहिए?\nB. Edit menuEdit menu\nD. Language MenuLanguage Menu\nWhat is the keyboard combination for inserting page breaks in Libreoffice Writer?Libreoffice Writer में पेज ब्रेक डालने के लिए कीबोर्ड संयोजन क्या है?\nCan Libre createacustom page style in OfficeWrite?क्या लिब्रे ऑफिस राइट में कस्टम पेज स्टाइल बना सकते हैं?\nCan we customize the Writer interface by adding or removing toolbars?हम टूल बार को जोड़कर या हटाकर राइटर इंटरफेस को कस्टमाइज कर सकतें हैं?\nThe file format for Libreoffice Writer is .odt?लिब्रेऑफ़िस राइटर के लिए फ़ाइल प्रारूप .odt है?\nWe Can not create custom page styles in Libreoffice Writer?Libreoffice Writer में कस्टम पेज स्टाइल्स नहीं बना सकते?\nPage margin is the white space around the top, bottom, left and right of your document?पृष्ठ मार्जिन आपके दस्तावेज के ऊपर, नीचे, बाएं और दाएं के चारों और सफेद स्थान है?\nYou actually makeacopy of your original document withadifferent filename when using the Save As command?Save as रूप में कमांड का उपयोग करते समय आप वास्तव में एक अलग फाइल नाम के साथ अपने मूल दस्तावेज की एक प्रति बनाते हैं?\nIs superscript and subscript both appear larger than the other character?सुपरस्क्रिप्ट सब्सक्रिप्ट दोनों सामान करैक्टर की तुलना में बड़े दिखाई देते हैं?\nIn Libreoffice Writer you cannot save files in Microsoft Word format?Libreoffice Writer में आप माइक्रोसॉफ्ट वर्ड फॉर्मेट में फाइल सेव नहीं कर सकते?\nWhen the Spelling Check Tool in Libreoffice Writer marksaword withared wavy line, is it necessarilyaspelling mistake and needs to be corrected?जब Libreoffice Writer में स्पेलिंग चेक Tool लाल लहराती रेखा के साथ एक शब्द को चिन्हित करता है, तो जरूरी है कि यह वर्तनी की गलती है और इसे ठीक करने की आवश्यकता है?\nIn Libreoffice Writer, if you makeamistake (i.e. removing some text) can you correct it using undo command?Libreoffice Writer में, यदि आप कोई गलती करते हैं (अर्थात कुछ पाठ को हटा रहे हैं) तो आप इसे अनडू कमांड का उपयोग करके सही कर सकतें हैं?


Durga Idol Immersion Row Mamata Banerjees Missteps Indicate An Unsure Political Trajectory As Bjp Waits In Wings | मूर्ति विसर्जन विवाद : क्या तृणमूल का ये आत्मघाती गोल है? - Firstpost Hindi\nयह दुविधा और नरम हिंदुत्व की राह दरअसल ममता बनर्जी के लिए घाटे का सौदा साबित हो सकती है क्योंकि यह सीधे-सीधे बीजेपी के अखाड़े में उतरकर मुकाबला करने जैसा है\nUpdated On: Sep 24, 2017 05:32 PM IST\nदुर्गा मूर्ति-विसर्जन विवाद को लेकर ममता बनर्जी की प्रतिक्रिया से जाहिर होता है कि अपनी सियासत को लेकर वे गहरे असमंजस में हैं. एक जुझारू जननेता अपने करियर में पहली दफे अनिश्चय की हालत में पड़ा दिखाई दे रहा है. सामने एक दमदार, चतुर और साधन-संपन्न प्रतिद्वन्द्वी खड़ा है और तृणमूल कांग्रेस की सुप्रीमो के कदम डगमगा रहे हैं. ममता ने लगातार गलत कदम उठाए हैं और बीजेपी ने निश्चिंत ही इस बात को नोट किया होगा.\nपश्चिम बंगाल की मुख्यमंत्री ने अपनी तरफ से खूब चतुराई बरतने की कोशिश की लेकिन इस चतुराई के चक्कर में गोल अपनी ही तरफ हुआ दिखाई दे रहा है. बीजेपी के हिंदुत्व की काट में ममता बनर्जी ने बंगीय सांस्कृतिक श्रेष्ठता को आगे करने की योजना बनाई और यह योजना उपयोगी साबित हो रही थी. बीजेपी हाल-फिलहाल समझ नहीं पा रही थी कि दुर्गा पूजा में, जो कि बंगाल का सबसे बड़ा सांस्कृतिक (सिर्फ धार्मिक नहीं) त्योहार है, वह किस तरह पहचान की राजनीति शुरू करे.\nममता बनर्जी को मूर्ति-विसर्जन के दिन में फेरबदल करने या फिर विसर्जन के समय पर पाबंदी लगाने की जरूरत ही नहीं थी. ममता ने ऐसा करके बीजेपी को नैतिक जीत दर्ज करने का एक मौका दे दिया. इससे भी ज्यादा बुरी बात ये है कि फरमान जारी करने के बाद के वक्त से ममता का हर कदम असमंजस भरा, डावांडोल और बहुत हद तक अंतर्विरोधी साबित हुआ है जो कि उनके भीतर घर करती घबराहट की सूचना देता है.\nप्रतीकात्मक तस्वीर. (रायटर)\nपश्चिम बंगाल की सरकार ने पहले ऐलान किया कि मर्ति-विसर्जन दशमी (30 सितंबर, शनिवार) को6बजे शाम तक किया जा सकेगा इसके बाद विसर्जन पर पाबंदी2अक्तूबर के दिन हटेगी. बंगाल में मूर्तिम-विसर्जन के लिए दशमी का दिन ही परंपरागत रूप से तय है. अगर मुख्यमंत्री को कानून-व्यवस्था के बिगड़ने की चिंता सता रही थी तो उससे निपटने का यह एक बेवकूफी भरा तरीका था. शिया मुसलमानों के मातम का दिन मुहर्रम 1 अक्तूबर(रविवार) को है इसलिए दशमी को मूर्ति-विसर्जन पर रोक लगाने की जरूरत नहीं थी.\nअदालत में घसीटे जाने पर सूबे की सरकार झुक गई और उसने 10 बजे रात तक मूर्ति-विसर्जन की अनुमति दे दी. फरमान नए सिरे से जारी हुआ और पुराने फरमान के बारे में कहा गया कि उसको टाइप करते वक्त कुछ भूल हो गई थी.\nलेकिन बात यहीं नहीं रुकी. 1 अक्तूबर को विसर्जन पर रोक के विरुद्ध अदालत में आई तीन याचिकाओं पर सुनवाई करते हुए कलकत्ता हाईकोर्ट के कार्यकारी मुख्य न्यायाधीश राकेश तिवारी और जस्टिस हरीश टंडन ने सूबे की सरकार को लगातार दो दिन तक अदालत में बुलाया. टाइम्स ऑफ इंडिया की रिपोर्ट के मुताबिक, बुधवार के दिन अदालत ने सूबे की सरकार से कहा, 'मुर्ति विसर्जन पर रोक लगाकर अपनी नाकाबिलियत को मत छिपाइए'. कोर्ट के मुताबिक नागरिक को संविधान ने धर्म के पालन का अधिकार दिया है और कोई सरकार इस अधिकार पर महज इस आशंका को आधार बनाकर रोक नहीं लगा सकती कि कानून-व्यवस्था की हालत बिगड़ सकती है.\nगुरुवार के दिन कलकत्ता हाईकोर्ट ने ममता सरकार के फरमान को रद्द करते हुए हर रोज 12 बजे दिन तक मूर्ति विसर्जन का आदेश जारी किया. साथ ही, अदालत ने सूबे की सरकार को सख्त लफ्जों में याद दिलाया, 'आप हद दर्जे तक ताकत का इस्तेमाल कर रहे हैं और वह भी बिना किसी आधार के. आप सरकार हैं, लेकिन क्या इसका मतलब यह होता है कि आप मनमाने आदेश जारी करें ?'\nअपने 18 पन्ने के आदेश में अदालत ने कहा है, 'सब जानते हैं कि राज्य का अपना कोई धर्म नहीं होता, यह धर्मनिरपेक्षता की बुनियादी बात है. धार्मिक कर्मकांड, रीति-रिवाज, त्योहार और मातम के पालन को लेकर विभिन्न धर्म-समुदायों को कोई आदेश जारी नहीं किया जा सकता. ना ही किसी नजीर का हवाला दिया जा सकता है. हर नागरिक के साथ समानता का बरताव होना चाहिए. इसी मुताबिक राज्य को चाहिए कि वह हर नागरिक के अधिकार की सुरक्षा की समान रूप से गारंटी करे.'\nऐसे मौके पर किसी मुख्यमंत्री के लिए समझदारी की बात होती कि वह कोर्ट के आदेश को मान लेता, कोर्ट के निर्देशों का पालन करते हुए ताजिया के जुलूस और मूर्ति-विसर्जन के लिए अलग-अलग रास्तों का निर्धारण करता, पुलिस-बल के पर्याप्त बंदोबस्त के साथ मूर्ति विसर्जन और ताजिया के निर्धारित रास्तों के बारे में बहुत पहले से लोगों के बीच ऐलान करना शुरू करता.\nलगता है, मुख्यमंत्री ने कोर्ट की फटकार को सीधे अपने दिल पर ले लिया. बेशक, खुले तौर पर उन्होंने अपनी असहमति जाहिर नहीं की है लेकिन इस बात मे शक की कोई गुंजाइश नहीं छोड़ी कि वे कोर्ट के आदेश से असहमत हैं. कोर्ट के आदेश के तुरंत बाद तकरीबन जाहिर सी लगती आलोचना में उन्होंने (ममता बनर्जी) कहा, 'सूबे में शांति बनाए रखने के लिए मुझसे जो कुछ हो सकेगा, मैं करूंगी. कोई चाहे तो मेरा गला काट सकता है लेकिन कोई भी यह नहीं बता सकता कि मुझे क्या करना है?\nमीडिया की खबरों से जान पड़ा कि सूबे की सरकार हाईकोर्ट के आदेश को सुप्रीम कोर्ट में चुनौती देगी. लेकिन बाद में तृणमूल कांग्रेस के सांसद ने कहा कि ऐसी कोई योजना नहीं है और उसने दावा किया कि हाईकोर्ट का आदेश सरकार के पक्ष में है.\nकल्याण बनर्जी ने न्यूज18 को कहा, 'ज्यादातर मीडिया रिपोर्टों ने गलत सूचना दी कि हाईकोर्ट ने मुहर्रम के दिन मर्ति विसर्जन ना करने के आदेश को रद्द कर दिया है. दरअसल कोर्ट का आदेश हमारे पक्ष में गया है. हमलोग सुप्रीम कोर्ट नहीं जाएंगे क्योंकि कोर्ट का आदेश हमारे पक्ष में है. कुछ लोग मुद्दे का राजनीतिकरण करना चाहते हैं, उन्हें ऐसा करने दीजिए..'\nइतना कहना शायद काफी नहीं लगा जो तकरीबन अडिग जान पड़तीं ममता बनर्जी ने शुक्रवार के दिन एक और आदेश जारी किया. इंडिया टुडे की खबर के मुताबिक आदेश में कहा गया कि दुर्गा पूजा आयोजित करने वाले हर आयोजक को मुर्ति विसर्जन के लिए सरकार से अनुमति मांगनी होगी.\nममता इस बात पर अडिग हैं कि ये सारे आदेश कानून-व्यवस्था की स्थिति को बनाए रखने के लिहाज से जारी किए गए हैं. और एक हद तक उनकी बात सही भी है क्योंकि राज्य में हाल के दिनों में सांप्रदायिक संघर्ष की छिटपुट घटनाएं हुई हैं. लेकिन ममता बनर्जी के आदेशों में स्पष्टता नहीं है और इसी कारण किसी और के लिए उनके तर्क को गले उतार पाना कठिन लग रहा है.\nतृणमूल कांग्रेस और बीजेपी की एक-दूसरे से होड़ करती पहचान की राजनीति ने सूबे में सियासत का तेजी से ध्रुवीकरण किया है और इस संदर्भ में देखें तो ममता बनर्जी की पहलकदमी को बहुत संभव है हिंदू-विरोधी करार दे दिया जाय. बीजेपी भरसक कोशिश करेगी कि लोगों में यह संदेश जाए.\nपिछले साल भी ममता बनर्जी सरकार को कोर्ट की फटकार लगी थी. कलकत्ता हाईकोर्ट ने सरकार को अल्पसंख्यों का तुष्टीकरण करने वाला बताया था.\nजाहिर है, सूबे की बीजेपी इकाई ने भी कोई मौका नहीं गंवाया. अध्यक्ष दिलीप घोष ने कहा, 'बड़े अफसोस की बात है कि सूबे के हिंदुओं को कोई धार्मिक अधिकार नहीं है. उन्हें दुर्गापूजा मनाने के लिए न्यायपालिका का सहारा लेना पड़ रहा है.' आरएसएस के अधिकारियों ने आरोप लगाया कि एक खास समुदाय के तुष्टीकरण के लिए सत्ताधारी पार्टी हिंदुओं को उनके बुनियादी अधिकार से वंचित कर रही है.\nअभिजीत घोषाल ने हिन्दुस्तान टाइम्स में ठीक ही ध्यान दिलाया है कि ममता बनर्जी का मूर्ति-विसर्जन पर रोक लगाना गैर-जरूरी थी क्योंकि शायद ही कोई हिंदू 'एकादशी' (मातृपक्ष की 11 वीं तिथि) को मूर्ति-विसर्जन करता है जबकि मुहर्रम एकादशी (1 अक्टूबर) को ही है. अभिजीत घोषाल के मुताबिक तृणमूल कांग्रेस का पूजा समितियों पर अच्छा-खासा प्रभाव है और ममता बनर्जी समितियों को अपनी बात मानने के लिए राजी कर सकती थीं.\nसोचने वाली बात है कि आखिर ममता बनर्जी ने एक जाहिर सा मौका क्यों गंवाया और बीजेपी को एक बार फिर से यह कहने का अवसर क्यों दिया कि तृणमूल कांग्रेस हिंदू-विरोधी है. एक संभावना तो यह है कि मूर्ति-विसर्जन पर रोक के आदेश जारी करके ममता बनर्जी ने तृणमूल कांग्रेस के मुस्लिम वोटबैंक को संदेश दिया है. इस तर्क से सोचकर देखें तो कोर्ट की फटकार एक तरह से तृणमूल के हित में है.\nयहां जुआ इस विश्वास के साथ खेला गया है कि बंगाल में सांस्कृतिक श्रेष्ठता का भाव बहुत ज्यादा है और इसे देखते हुए माना जा सकता है कि बंगाली हिंदुओं का एक तबका बीजेपी को कभी वोट नहीं देगा. जावेद हबीब के सैलून पर देवी दुर्गा और उनके शिशुओं के खास तरीके के चित्रण या सोशल मीडिया पर एग रोल (एक लोकप्रिय बंगाली स्नैक) को लेकर मचे हाल के विवाद से जाहिर होता है कि बीजेपी अब भी बंगाली जनमानस को समझ नहीं पाई है. बंगाल में सांस्कृतिक पहचान बाकी सारी पहचानों पर भारी पड़ती है. सख्त हिन्दुत्व की राजनीति की दाल शायद यहां नहीं गलने वाली.\nदूसरी संभावना यह जान पड़ती है कि ममता बनर्जी ने जानते-बूझते ये कदम नहीं उठाए बल्कि उनके कदम आगे की सियासत को लेकर उनके मन में चल रहे ऊहापोह की जानकारी देते हैं. 2011 में ममता बनर्जी ने शानदार जीत दर्ज करते हुए 34 साल पुराने वामपंथी शासन को उखाड़ फेंका था. यह संभव हुआ नंदीग्राम और सिंगूर को लेकर चले सफल विरोध-प्रदर्शन के जरिए. ममता ने किसानों की चिंता को भांप लिया. वो जान गईं कि बुद्धदेव भट्टाचार्य की सरकार औद्योगीकरण को गति देना चाहती है और किसानों को लग रहा है कि इससे उनकी जमीन छिन जाएगी.\nरजत राय ने इकॉनॉमिक एंड पॉलिटिकल वीकली में लिखा है, 'पश्चिम बंगाल में मुस्लिम आबादी 28 प्रतिशत है और अनुसूचित जाति के लोगों की तादाद 23 फीसद है जिसमें ज्यादातर किसान हैं. शासन में आने के बाद इस धार्मिक-सामाजिक समूह के फायदे में ममता बनर्जी की सरकार ने कुछ कदम उठाए. इमाम और मुआज्जिन को भत्ता देने जैसे कुछ कदम प्रतीकात्मक थे लेकिन मुस्लिम आबादी वाले इलाके में कानून-व्यवस्था भंग होने की स्थिति में प्रशासन ने उसकी अनदेखी करने का भी काम किया.'\nबंगाल पहचान की राजनीति से ज्यादातर मुक्त रहता आया है लेकिन मुस्लिम वोटबैंक को अपनी तरफ खींचने के लिए ममता बनर्जी ने पहचान की राजनीति शुरू की जिससे बीजेपी को सूबे में अपने कदम बढ़ाने के लिए राह मिली. दोनों यह खेल जारी रख सकते हैं लेकिन हिंदू और मुस्लिम वोट अपनी-अपनी ओर खींचने की इस होड़ में अब ममता बनर्जी के सामने छवि का संकट आन खड़ा हुआ है. यही वजह है जो ममता बनर्जी ने नरम हिंदुत्व की राह पकड़ते हुए ट्विटर पर दुर्गा पूजा के शुभारंभ की ढेर सारी तस्वीरें पोस्ट कीं और चंडीपाठ करने जैसे कदम उठाए.\nयह दुविधा और नरम हिंदुत्व की राह दरअसल ममता बनर्जी के लिए घाटे का सौदा साबित हो सकती है क्योंकि यह सीधे-सीधे बीजेपी के अखाड़े में उतरकर मुकाबला करने जैसा है. अब देखना यह है कि क्या ममता बनर्जी तनी हुई रस्सी पर बेसहारा चलने जैसा संतुलन साध पाती हैं या नहीं.\nTags: Durga Pooja 2017mamta benarjeeदुर्गा पूजा 2017ममता बनर्जी


हिंदी न्यूज़ - इन5मामलों में लड़कों को न दें सलाह, चुप ही रहें– हिन्दी समाचार, टुडे लेटेस्ट न्यूज़\nकुछ मामलों में मर्दों को औरतों की सलाह बिलकुल पसंद नहीं है. जानिए कौन सी हैं वो बाते.\nUpdated: August 29, 2018, 1:20 PM IST\nवक्त के साथ जीने के तरीके भी बदल रहे हैं. सिर्फ महिलाओं को समझना टेढ़ी खीर नहीं रहा. पुरुष भी आसानी से समझ आने वालों में से नहीं हैं. बहुत बार दोनों में लड़ाई की वजह एक दूसरे को बदलना माना जाता है. कुछ मामलों में मर्दों को औरतों की सलाह बिलकुल पसंद नहीं है. जानिए कौन सी हैं वो बाते.\nज्यादातर पुरुषों को अपनी आदत को लेकर किसी भी तरह का कमेंट सुनना पसंद नहीं आता. अधिकतर पुरुषों का जवाब होता है, 'ऐसा ही हूं मैं'. अपनी गलत आदतों से होने वाले फायदे-नुकसान उन्हें सब मालूम होते हैं. ईगो के चलते वे अपनी आदतें नहीं बदलते. इनकी बुरी आदतें बदलने के लिए धैर्य और समझदारी से काम लें.\nUpdated: August 29, 2018 01:20 PM ISTइन5मामलों में लड़कों को न दें सलाह, चुप ही रहें\nहाई हील्स वाली गर्लफ्रेंड बनाने से पहले सोच लें, ऐसा होता है नेचर\nऐसे 10 इशारे जो बताते हैं गर्लफ्रेंड को आपमें कोई दिलचस्पी नहीं, जानें\nVideo: सिर्फ ख़ुशी ही नहीं मिलती, kiss करने के बड़े फायदे भी हैं\nVideo: हर खुशनुमा रिश्ते की बुनियाद हैं ये 10 सीक्रेट


MI-17 5V: आधुनिक हैलीकॉप्टर दुर्घटनाग्रस्त होना सवाल खड़े करता है!-MI-17 5V: Modern helicopter crash raises questions! | News24\nHome देश MI-17 5V: आधुनिक हैलीकॉप्टर दुर्घटनाग्रस्त होना सवाल खड़े करता है!\nMI-17 5V: आधुनिक हैलीकॉप्टर दुर्घटनाग्रस्त होना सवाल खड़े करता है!\nWritten By: Dilip Chaturvedi Last Updated : Dec. 11, 2021, 3:26 p.m.\nदेश के पहले जनरल बिपिन रावत का देशवासियों के मन में कितना सम्मान था, यह उनकी अंतिम यात्रा को देखकर पता चला। लोग दौड़ रहे थे, फूल बरसा रहे थे। दुर्घटना के बाद से उनके सरकारी निवास पर अनगिनत लोग पहुंचे। भीड़ लगी रही, लोग नारे लगा रहे थे। पहले चीफ ऑफ डिफेन्स स्टाफ जनरल रावत का राजनेताओं के समान अन्तिम यात्रा निकली। यह उनके देशप्रेम, देश भक्ति, साहस, वीरता, दूरदर्शिता और कुशल रणनीतिज्ञ का ही परिणाम है। यह तो पहली बार में हादसा लगता है। हैलीकॉप्टर खराब मौसम में पहाड़ी जंगलों में घुस गया, इसलिए दुर्घटना हुई। इसका विवेक की दृष्टि से विवेचना जरूरी है। दुनिया का सबसे बेहतरीन आधुनिक हैलीकॉप्टर दुर्घटनाग्रस्त हो गया, यह सोचकर कितना अजीब लगता है।\nदुनिया के राष्ट्राध्यक्ष इसी हैलीकॉप्टर से आते-जाते हैं। राष्ट्रपति और प्रधानमंत्री इसी हैलीकॉप्टर से उड़ते हैं। हैलीकॉप्टर की उड़ान से पहले सूक्ष्मतम जांच की जाती है जबकि कोई वीआईपी जा रहा हो, तब तो गहनता से जांच की जाती है। सभी कल-पुर्जे ठीक से काम कर रहे हैं इसकी जांच की जाती है। विमान हैलीकॉप्टर का ट्रायल लिया जाता है। फिर इतनी बड़ी चूक कैसे हो गयी यह जांच के बाद पता चलेगा।\nब्लैक बॉक्स (फ्लाइट डाटा रिकार्डर ) मिल गया है। अंतिम सात मिनट में क्या हुआ (दुर्घटना के पहले) उसी से पता चलेगा। एटीसी से कब सम्पर्क टूट गया था। किन परिस्थितयों में यह हादसा हुआ यह जांच में पता चलेगा। कुछ रक्षा विषेशज्ञों तीन सेनाओं के पूर्व वरिष्ठतम अधिकारियों ने इस दुर्घटना पर सवाल उठाए हैं। साजिश के इशारे का बयान सामने आया है।\nदुनिया का सर्वोतम आधुनिक तकनीक वाला हैलीकॉप्टर की दुर्घटना हो ही नहीं सकती है। साजिश के तहत हादसा कराया गया है। यह बयान सामने आए है। पूर्व ब्रिगेडियर सुधीर सावंत ने आरोप यहां तक लगाया है कि एलटीटीई (लिट्टे ) के स्लीपर सेल ने यह हादसा कराया है। स्लीपर सेल उसी इलाके में एक्टिव है। तामिलनाडु में पूर्व प्रधानमंत्री राजीव गांधी की हत्या हुई थी इसी तरह यह हादसा हुआ है। कुछ लोग चीन और पाकिस्तान की ओर इशारा करते हैं। डोकलाम सर्जिकल स्ट्राइक से दोनों देश के निशाने पर आ गए थे।\nजनवरी में ताइवान 2020 में रक्षा प्रमुख इसी तरह दुर्घटना का शिकार हुए थे। चीन पर उंगली उठना स्वाभाविक था चीन का दुश्मन नंबर एक ताइवान है। लिट्टे पाकिस्तान के माध्यम से चीन से संपर्क कर रहा है। इसी आशंका की जांच का एक पहलू बनाया जा सकता है। अब यह साफ हो गया है अंतरराष्ट्रीय साजिश की बू इस हादसे से आने लगी है। राष्ट्रपति तीनों सेनाओं का प्रमुख होता है इसके बाद सीडीएस का नंबर आता है प्रधानमंत्री, रक्षामंत्री का नंबर तकनीकी रूप से बाद में आता है।\nइतनी बड़ी वीआईपी का उड़ान से पहले मौसम का पूर्वानुमान लगाया जाता है, आखिर इसमें कैसे चूक हो गई है मौसम तो अचानक नहीं बिगड़ा होगा। इसके पूर्व अंतरराष्ट्रीय साजिश होते रही है, पाकिस्तान के सैनिक तानाशाह जनरल जिया उल हक भी इसी तरह हैलीकॉप्टर दुर्घटना में मारे गए थे। तब अमेरिका की तरफ उंगली उठी थी। अमेरिका की तरफ उंगली उठ सकती है, क्योंकि वो किसी और देश को इतना मजबूत नहीं देखना चाहता है कि वो अपने पैरों पर खड़ा हो सके। चीन का भी यही रवैया है। पहले रूस का भी यही रवैया रहा है। अब रूस पहले स्थान पर नहीं रहा है।\nएक और संयोग रहा है, जब दुर्घटना स्थल से पार्थिव शरीर एम्बुलेंस से लाए जा रहे थे तब एक एम्बुलेंस पहाड़ी से टकरा गई थी, तब टीवी पर इस पर सवाल उठे कि इस हादसा में साजिश की आशंका है। एक बात और सामने आई है कि पुलवामा अटैक की जांच रिपोर्ट जनरल रावत के पास पहुंच गई थी। उसमें कोई ऐसी बात है, जो दुर्घटना का कारण बनी हो....ये जांच का पहलू भी हो सकता है। यह एक अनुमान है कोई बात सच भी हो सकती है या असत्य भी हो सकती है।\nजब राजतंत्र था, तो राजमहलों के षड़यंत्र सत्ता संघर्ष के बहुत से किस्से हैं। अपने ही अपनों का कत्ल करते थे। इसमें औरंगजेब का किस्सा विख्यात है कि उसने अपने भाईयों को ही मारा। अब लोकतंत्र है और सत्ता संघर्ष का रूप बदला है। बहरहाल प्रधानमंत्री मोदी ने पहली बार सीडीएस बनाया था। कितना चहेता अधिकारी रहा होगा। जब पार्थिव शरीर को दिल्ली लाया गया था, तब प्रधानमंत्री ने उन्हें श्रद्धांजलि दी, उनके साथ गृहमंत्री और रक्षामंत्री ने भावभीनी श्रद्धांजलि।\nऐसे महान वीर योद्धा को शत -शत नमन!\nfirst published:Dec. 11, 2021, 3:25 p.m.


When Actor Shashi Kapoor Angry On Shabana Azmi While Shooting For Film | Welcome to Webpage3\nWhen Actor Shashi Kapoor Angry On Shabana Azmi While Shooting For Film\nबॉलीवुड एक्ट्रेस शबाना आजमी (Shabana Azmi) अपनी शानदार अदाकारी के लिए खूब वाहवाही लूट चुकी हैं. आज उन्हीं से जुड़ा एक किस्सा आपके साथ शेयर करते हैं. शबाना ने निर्माता सीपी दीक्षित की फिल्म ‘फकीरा’ साइन की, बाद में उन्हें पता चला कि उनके साथ शशि कपूर इस फिल्म में हीरो होंगे. शबाना ये जानकर बहुत खुश हुईं क्योंकि वो शशि कपूर की बहुत बड़ी फैन थीं.\nइससे पहले शबाना आर्ट फिल्म में काम कर चुकी थीं. फिल्म ‘फकीरा’ की शूटिंग शुरू हुई तो उन्हें एक गाना शूट करना था, उन्होंने इससे पहले कभी डांस नहीं किया था, जिसकी वजह से वो ठीक से ठुमके नहीं लगा पा रही थीं. बार-बार रीटेक होने की वजह से डांस कोरियोग्राफर भी परेशान होने लगा.\nजैसे-जैसे वक्त गुजरता गया तो शबाना का कॉन्फिडेंस नीचे गिरता गया, उन्हें लगा कि कमर्शियल फिल्मों में काम करना मेरे बस की बात नहीं है. बहुत रीकेट के बाद शबाना इतनी टूट गईं कि सेट पर ही रोने लगी और रोते-रोते अपने मेकअप रूम में चली गईं.\nरोने का पूछा कारण\nशशि कपूर ने जब शबाना को इस तरह सेट छोड़कर जाते देखा तो वो भी उनके पीछे मेकअप रूम में चले गए और शबाना से रोने का कारण पूछने लगे तो शबाना और जोर से रोने लगी और कहने लगीं, ‘मुझसे डांस नहीं हो रहा था, मैं काबू नहीं कर पाई और रो पड़ी.’ शबाना को लगा कि शशि उन्हें चुप कराएंगे, दिलासा देंगे, लेकिन हुआ इसके विपरीत.\nशशि कपूर ने गुस्से से कहा, ‘ये सब उस दिन क्यों नहीं सोचा था जब हीरोइन बनने का फैसला किया था. तब नहीं सोचा था कि एक्ट्रेस को डांस भी करना पड़ता है. अब चुप होकर सेट पर चलो और अपने डांस की प्रेक्टिस करों.’ शशि ने आगे कहा, ‘मुझे तुम पर भरोसा है तुम भी खुद पर भरोसा रखो. तुम मेहनत करोगी तो ये सब सीख जाओगी, लेकिन आज के बाद सेट से कभी घबरा कर भागना नहीं.’\nये कह कर शशि मेकअप रूम से बाहर आ गए. बाद में शबाना आजमी ने खुद को संभाला और शशि कपूर की बातों पर गौर किया. वापस सेट पर आकर शबाना ने कुछ देर डांस की प्रेक्टिस की और शॉट ओके कर दिया.\nPrevious articleशॉवर लेने के बाद3घंटे क्या करती हैं Shanaya Kapoor? Photo शेयर करते हुए बताया अपना बाथरूम सीक्रेट\nNext articleThese Smartphones Are Available With 6GB RAM Know The Price And Features


rooxxanee प्रोफाइल | Bitcoin Cams\n19, मीन, saturno, saturno\nपिछला लॉग-इन: 30-4-19 7:42:08 PM\nबटन पर क्लिक करके आप rooxxanee को मुख-पृष्ठ पर 60 सेकंडों के लिए पहले स्थान पर ला सकते हैं. इस समय के दौरान मॉडल का चैटरूम कहीं अधिक दृश्य और अविश्वसनीय रूप से लोकप्रिय हो जाएगा! आपकी इस गतिविधि के बारे में एक सूचना चैट में दिखाई देगी जो मॉडल और अन्य उपयोगकर्ताओं को दिखाई देगी. rooxxanee को आपकी यह बात जरुर पसंद आएगी और वो आपके प्रति ह्रदय से आभार महसूस करेगी!\nrooxxanee6फोटोज़6photos\nrooxxanee के महत्वपूर्ण विवरण\nकाम के घंटे rooxxanee\nशुक्रवार 6:00 AM – 5:00 PM\nशनिवार 6:00 AM – 5:00 PM


बच्चो का स्कूल खुलना क्यों ज़रूरी है? कोरोना महामारी के बाद बच्चो मे क्या बदलाव आये?\nभारतीय संविधान का अनुच्छेद 21 देश के हर नागरिक को जीने का अधिकार प्रदान करता है। इसी अनुच्छेद में6से 14 साल तक के बच्चों को मुफ्त शिक्षा मुहैया कराने के मूलभूत अधिकार की बात भी कही गई है। कहने को तो यह दोनों अलग-अलग चीजें हैं।\n2009 में शिक्षा का अधिकार अधिनियम लागू होने के बाद से शिक्षा के क्षेत्र में कई सुधार हुए, मुफ्त शिक्षा का नियम होने से स्कूल फीस की परेशानी भी हल हो गई। लेकिन साल 2019 में आई महामारी ने सारी स्थिति ही बदल कर रख दी। घर से बाहर जाने, ज्यादा लोगों के संपर्क में आने, स्कूल जाकर पढ़ाई करने से कोरोना संक्रमित होने का डर कायम हो गया।\nदेश भर में लॉकडाउन लगा दिया गया। बच्चों के स्कूल बंद हो गए, स्कूलों के विकल्प के तौर पर ऑनलाइन क्लासेज शुरू की गई लेकिन पढ़ाई की यह व्यवस्था कुछ कारगर साबित होती नहीं दिख रही है। भारत जैसे देश में ऑनलाइन पढ़ाई बहुत ही नया कॉन्सेप्ट है। शुरुआत में बच्चों के पास इसके लिए पर्याप्त साधन नहीं थे। स्मार्टफोन,इंटरनेट और पढ़ाई के लिए अलग कमरा नहीं होने जैसी समस्याएं सामने आई। किसी बच्चे के पिता ने उसकी पढ़ाई के लिए मोबाइल खरीदने अपनी भैस बेच दी तो कोई बच्चा मोबाइल खरीदने के लिए सोशल मीडिया पर मदद मांगता देखा गया।\nशहरों में तो अभिभावक बच्चों की शिक्षा पर ध्यान दे रहे हैं लेकिन ग्रामीण क्षेत्रों में बच्चों का नियमित पढ़ाई से नाता ही टूट गया है। माता-पिता खुद बच्चों की पढ़ाई और उन को स्कूल भेजने के प्रति उदासीन हो गए हैं। पिछले2सालों से स्कूल ठीक से संचालित नहीं हो रहे हैं। सरकार की ओर से ऑनलाइन शिक्षा को बढ़ावा देने के प्रयास तो किए गए लेकिन हमारे यहां बच्चों की शिक्षा और उन्हें सिखाने की प्रक्रिया ही कुछ ऐसी है जिसमें शिक्षकों और छात्रों को एक दूसरे के साथ आसपास रहने की जरूरत है।\nऑनलाइन शिक्षा में बच्चे इससे वंचित रहे। इसके अलावा बच्चों के स्कूल नहीं जाने से उनकी गतिविधियां कम हो गई। वें समय से उठना, अनुशासन में रहना भूल गए। अपने साथी बच्चों से मिलने, खेलने, साथ खाने से उनमे कई सकारात्मक चीजें विकसित होती है। वें सीखने और सोचने की क्षमता से लबरेज होते हैं। बाहर के माहौल में इतनी देर अकेले रहने से भी कई गुण जैसे कि आत्मविश्वास बढ़ता है।\nअब जबकि स्कूल बंद है, बच्चों में इन सभी चीजों की कमी देखी जा सकती है। इतने समय स्कूल बंद रहने से बच्चे कुछ नया तो नहीं सीख पा रहे बल्कि पिछला पढ़ा हुआ भी भूलते जा रहे हैं। एक समस्या पेरेंट्स की मानसिकता भी है। कोरोना महामारी को काम से बचने का बहाना बना दिया गया है। बीच में स्कूल खुलने के बाद भी बच्चों को स्कूल भेजने की इच्छा नहीं देखी गई। बड़ी संख्या में parents बच्चो के संक्रमित होने से डर रहे हैं तो कुछ लोग ऐसे भी हैं जिन्होंने पढ़ाई को गंभीरता से लेना ही छोड़ दिया है।\nप्रारंभिक पढ़ाई बच्चों के सामाजिक और बौद्धिक विकास के लिए बहुत जरूरी है। इससे बच्चों में सीखने समझने की क्षमता विकसित होती है जिनकी बचपन में सबसे ज्यादा विकसित होने की संभावना रहती है।किसी भी महामारी को खत्म होने में वक्त लगता है।2साल पूरे होने को आए हैं। आगे अगर4साल इसी तरह नये वरिएंट आते रहे तो क्या यही स्थिति बनी रहेगी? क्या स्कूल बंद ही रहेंगे?\nविदेशी स्कूलों में किस तरह सुनियोजित ढंग से बच्चों की शिक्षा पर ध्यान दिया गया। किस तरह से कोरोना गाइडलाइन का पालन करते हुए हम लोग स्कूल खोल सकते हैं। इस पर ध्यान देना इस वक्त की सबसे बड़ी जरूरत है।\nchildrenseducation, covid, education, government, lockdown, rte, schoolsreopen


AIIMS के ट्रामा सेंटर में लगी आग, मौके पर फायर ब्रिगेड मौजूद ⋆ A2z News UP\nमिली जानकारी के अनुसार AIIMS के ट्रामा सेंटर में आग लगी है. घटनास्थल पर फायर ब्रिगेड की चार गाडियां मौके पर मौजूद हैं.\nराष्ट्रीय राजधानी दिल्ली स्थित अखिल भारतीय आयुर्विज्ञान संस्थान (AIIMS) के ट्रामा सेंटर में रविवार शाम अचानक आग लग गई. आग लगने की जानकारी मिलते ही फायरब्रिगेड की चार गाड़ियां मौके पर भेज दी गई हैं. अभी तक की सूचना के मुताबिक आग ऑपरेशन थिएटर में लगी है. मरीजों को शिफ्ट करने का काम शुरू कर दिया गया है.जानकारी के मुताबिक शाम करीब सवा छह बजे एम्‍स के ट्रामा सेंटर में धुंआ निकलता दिखाई दिया. घटना की जानकारी तुरंत दमकल विभाग को दी गई. दमकल विभाग की चार गाड़ियां मौके पर पहुंच गई हैं और आग बुझाने का काम जारी है. बताया जा रहा है कि आग ऑपरेशन थिएटर में लगी है. मरीजों को शिफ्ट करने का काम शुरू कर दिया गया है.\nअयोध्या मामले में हिंदू पक्ष की बहस पूरी, शिया बोर्ड ने मंदिर बनाने का समर्थन किया\nनई दिल्ली:(प्रधान संपादक):- अयोध्या पर सुप्रीम कोर्ट में चल रही सुनवाई में आज शिया वक्फ बोर्ड हिंदू पक्ष के समर्थन में सामने आया. शिया बोर्ड के वकील ने कहा, “हाई कोर्ट ने एक तिहाई हिस्सा मुस्लिम पक्ष को देने का आदेश दिया था. हम वो हिस्सा हिंदुओं को ही सौंप देना चाहते हैं.” हालांकि, यहां […]


Yoga Day: राशियों के हिसाब से योग... एक्सपर्ट से जानिए क्या होता है 'न्यूमेरो योग' - International Yoga Day Numero Yoga expert shares yoga poses for zodiac signs lcl - AajTak\nYoga Day: राशियों के हिसाब से योग... एक्सपर्ट से जानिए क्या होता है 'न्यूमेरो योग'\nYoga Day 2022 (Photo- PTI)\n(अपडेटेड 21 जून 2022, 4:18 PM IST)\nअंतरराष्ट्रीय योग दिवस आज है. पूरी दुनिया इस विरासत को अपना रही है. खासतौर पर कोरोना महामारी के बाद योग को लेकर जागरुकता बढ़ी है. योग के बढ़ते दायरे के साथ ही इसके कई आयाम भी है. इसमें से एक है 'न्यूमेरो योग'. प्रसिद्ध ज्योतिष-अंकशास्त्री और न्यूमेरो योग एक्सपर्ट सिद्धार्थ एस कुमार ने राशियों के हिसाब से योग मुद्राओं के बारे में बात की.\nन्यूमेरो योग कैसे काम करता है? सिद्धार्थ एस कुमार ने कहा कि न्यूमेरो योग की नींव इस तथ्य में निहित है कि मानव शरीर पांच तत्वों से बना है, हर नंबर और राशि का योग पर प्रभाव होता है. राशि के हिसाब से ही शारीरिक, मानसिक, आध्यात्मिक, बौद्धिक और सामाजिक सामंजस्य बैठाने के लिए अलग-अलग योग किए जा सकते हैं.\nन्यूमेरो योग कैसे कर सकते हैं? इस सवाल का जवाब देते हुए सिद्धार्थ एस कुमार ने बताया कि इसको करने के5तरीके हैं. सबसे पहले वर्तमान दशा यानी काल चक्र के हिसाब से योग का चयन. इसके अलावा नाम में आने वाले अक्षर और ग्रह के हिसाब से संतुलन से योग मुद्रा का लाभ उठाया जा सकता है.\n'मानव शरीर पांच तत्वों से बना है और न्यूमेरो योग भी पांच तत्वों पर आधारित है. ये है- दशा, नाम, राशि, जन्म-भाग संख्या और मौसम. इन पांचों के समन्वय से ही योग मुद्राएं की जा सकती हैं.'\nसिद्धार्थ एस कुमार, न्यूमेरो योग एक्सपर्ट\nसिद्धार्थ एस कुमार ने बताया कि राशियों के आधार पर भी योग मुद्रा का चयन अहम होता है. उन्होंने कहा कि जन्म तिथि और भाग्य संख्या महत्वपूर्ण मानदंड हैं जो किसी व्यक्ति के जीवन को नियंत्रित करते हैं. अगर ये दोनों एक-दूसरे के साथ तालमेल नहीं बिठाते हैं, तो योग मुद्रा का लाभ उठाकर इसमें तालमेल बिठाया जा सकता है.\nन्यूमेरो योग एक्सपर्ट सिद्धार्थ एस कुमार से जानिए राशियों के आधार पर योग मुद्राएं-\nमेष- नाड़ी शोधन प्राणायाम जैसी मेष प्राणायाम तकनीक उनकी अधीरता और लापरवाही को आराम देने में मदद कर सकती है. इसके अलावा हस्त मुद्रा-अग्नि शक्ति मुद्रा, लापरवाही को नियंत्रित कर सकती है.\nवृषभ- इस राशि के लोगों के आलस्य को ताड़ासन (पर्वत मुद्रा) द्वारा नियंत्रित किया जा सकता है. वे वही हैं जो Perfectionism के बहुत पीछे भागते हैं. इसमें योग की उत्तरबोधी मुद्रा उनकी मदद करेगी. योग की इस मुद्रा से वे अपनी समस्या सुलझाने की क्षमता बढ़ाएंगे और समस्याओं को हल करने पर अपना ध्यान बढ़ाएंगे.\nमिथुन- इस राशि के जातक की चिंता को हीरो पोज़ योग से नियंत्रित किया जा सकता है. कालसेवर मुद्रा घबराहट और चिंता की भावनाओं को नियंत्रित करने के लिए उपयोगी है.\nकर्क- हस्तपादासन और जानू सिरसासन योग इनके मिजाज और संवेदनशीलता को नियंत्रित करता है. योग की चिन्मय मुद्रा मानसिक तनाव को शांत करेगी.\nसिंह- साधना और प्राणायाम अहंकार और ध्यान आकर्षित करने वाले गुणों को नियंत्रित करने में मदद करते हैं. अपान वायु मुद्रा, जिद को कम करने में मददगार साबित हो सकता है.\nकन्या- फिश पोज़, ट्रायंगल पोज़ और स्टैंडिंग फॉरवर्ड बेंड पोज़ मन और भावनाओं को नियंत्रित करने में मदद करता है.\nतुला- ध्यान और साधना आत्म-दया को नियंत्रित करने में मदद करती है.\nवृश्चिक- भुजंगासन (कोबरा मुद्रा) और कुंभकासन (तख़्त) लोगों के हठ स्वभाव के लिए हैं.\nधनु- अधो मुख संवासन की मुद्रा घमंड को नियंत्रित करने में मदद करती है, जबकि अंजनेसियाना अपनी भावनाओं को नियंत्रित करने में मदद करता है. प्राण मुद्रा ध्यान केंद्रित करने और ध्यान आकर्षित करने में मदद करता है.\nमकर- शोल्डर स्टैंड (सलम्बा सर्वांगासन) और स्टैंडिंग फॉरवर्ड बेंड (उत्तानासन) उन्हें अपने हठ और अत्यधिक गंभीर स्वभाव को नियंत्रित करने में मदद करता है.\nकुंभ- उत्तानासन (आगे की ओर मुड़ी हुई मुद्रा) अप्रत्याशितता को नियंत्रित करने और आवेगी प्रकृति को नियंत्रित करने के लिए हो सकता है. चिन्मय मुद्रा उन्हें शांत रखती है.\nमीन- इस राशि के जातक अंजनेयासन कर सकते हैं, जिससे मानसिक स्पष्टता पैदा होगी. यह उन्हें शांत करता है और उनके भ्रम को कम करता है. उत्तरबोधी मुद्रा भी जरूरी है.\nयोग के वक्त भूलकर भी ना करें ये6गलतियां, शरीर को होंगे नुकसान\nयोग करने से पास नहीं आएगा रोग, इन Quotes और Messages से योगा करने के लिए करें प्रेरित


एप्पल अपनी फ्यूचर डिवाइस में 'इन-डिस्पले फिंगरप्रिंट स्कैनर' फीचर लाने की योजना बना रही है.\nएप्पल स्मार्टफोन (Apple smartphone) में नया फिंगरप्रिंट स्कैनर (Fingerprint scanner) आईफोन के मुख्य डिस्प्ले में होगा. जिसे बाहर से भी एक प्रोटेक्टिव लेयर (Protective layer) से कवर किया जाएगा. स्कैनर में टच-सेंसेटिव लेयर और डिस्प्ले लेयर (Display layer) भी मौजूद होगी.\nLast Updated: November 5, 2020, 3:15 PM IST\nनई दिल्ली. स्मार्टफोन (Smartphone) की अग्रणी कंपनी एप्पल (Apple) अपनी फ्यूचर डिवाइस में 'इन-डिस्पले फिंगरप्रिंट स्कैनर' (in-display infrared fingerprint scanner) फीचर लाने की योजना बना रही है. इसमें कंपनी के न्यू लॉन्च आईफोन 12 (iPhone-12) के सभी मॉडल भी शामिल हैं. कंपनी ने अपने आईफोन से टच आईडी फीचर को पहले हटा दिया है. एक रिपोर्ट के मुताबिक, कंपनी को इन-डिस्पले फिंगरप्रिंट स्कैनर का पेटेंट मिला है. कंपनी ने अक्टूबर 2018 में कथित तौर पर यूएस पेटेंट और ट्रेडमार्क कार्यालय में इस पेटेंट के लिए आवेदन किया था. फिलहाल, आईफोन यूजर्स टच आईडी की बजाय फेस आईडी का इस्तेमाल कर रहे हैं.\nप्रोटेक्टिव लेयर से लैस होगा फीचर - रिपोर्ट के अनुसार, 'शॉर्टवेव' (Shortwave) नामक यह पेटेंट एक इलेक्ट्रॉनिक डिवाइस डिस्प्ले के माध्यम से ऑप्टिकल इमेजिंग को अवरक्त करता है. बता दें कि यह नया फिंगरप्रिंट स्कैनर आईफोन के मुख्य डिस्प्ले में होगा. जिसे बाहर से भी एक प्रोटेक्टिव लेयर से कवर किया गया है. स्कैनर में टच-सेंसेटिव लेयर और डिस्प्ले लेयर भी मौजूद है.\nयह भी पढ़ें: रियलमी ने स्मार्टवॉच और नॉइस ने इयरबड्स किए लॉन्च, जानें इनके फीचर्स\nऐसे काम करेगा यह स्कैनर- कंपनी ने अभी स्कैनर के काम करने का तरीका पर कुछ नहीं बताया है लेकिन रिपोर्ट में हुए एक खुलासे के मुताबिक, इसमें ऑप्टिकल इमेजिंग सिस्टम एक शॉर्टवेव अवरक्त प्रकाश ऊपर की ओर भेजेगा. जो फोन के सतह पर फिंगर से संपर्क करेगा. प्रतिबिंबित अवरक्त प्रकाश विश्लेषण के लिए इमेजिंग प्रणाली की सहजता के साथ यह फीचर जुडे़गा.\nयह भी पढ़ें: जल्द बंद हो जाएगा Google chrome app, अब इसकी होगी एंट्री\nभविष्य में आईपैड में भी जुड़ सकता है फीचर- हालांकि, कई कंपनियां नई-नई तकनीक के लिए पेटेंट फाइल करती रहती हैं लेकिन इन्हें पुष्टि मिलना मुश्किल होता है. माना जा रहा है कि कंपनी के पास एक बार इस फीचर के आ जाने के बाद इस तकनीक को भविष्य में एप्पल आईपैड और आईफोन में तकनीक इस्तेमाल करने की संभावना है. बता दें कि बीते महीने अक्टूबर में ही एप्पल ने अपनी आईफोन 12 की सीरीज लॉन्च की है. जो5जी नेटवर्क को सपोर्ट करते हैं. फिलहाल 5G तकनीक न होने की वजह इसे भारत में लॉन्च नहीं किया गया है. बता दें कि आईफोन में ड्यूल सिम पर 5G नेटवर्क सपोर्ट ने करने की शिकायत आ चुकी है. इस पर कंपनी के नये अपडेट का इंतजार है.


Aamir Khan Amitabh Bachchan Film Thugs Of Hindostan Trailer Will Be Out On 27th September Katrina Kaif Fatima Sana Shaikh Yash Chopra | Good News: आमिर खान के फैंस के लिए है खुशखबरी, इस फिल्म का आने वाला है ट्रेलर - Firstpost Hindi\nGood News: आमिर खान के फैंस के लिए है खुशखबरी, इस फिल्म का आने वाला है ट्रेलर\nइस फिल्म के निर्माण में तकरीबन 300 करोड़ रुपए खर्च हुए हैं जिसे पूरे तरीके से भव्य बनाने की कोशिश की गई है\nUpdated On: Sep 13, 2018 11:30 AM IST\nसाल 2018 में बॉलीवुड में कई बेहतरीन फिल्में रिलीज हुई हैं और साल के आखिर तक और भी कई बड़ी फिल्में रिलीज होनी बाकी हैं. सबसे खास बात ये कि इन सभी फिल्मों ने अच्छा कारोबार भी किया है. इस साल की बड़ी फिल्म में से रजनीकांत और अक्षय कुमार की फिल्म ‘2.0’ और आमिर खान की फिल्म ‘ठग्स ऑफ हिंदोस्तान’ हैं.\nजल्द आने वाला है ट्रेलर\nआमिर खान और अमिताभ बच्चन की फिल्म ‘ठग्स ऑफ हिंदोस्तान’ से जुड़ी एक बेहद अच्छी खबर उनके फैंस के लिए आ रही है. डेक्कन क्रॉनिकल ने सूत्रों के हवाले से लिखा है कि जल्द ही आमिर खान की इस फिल्म का ट्रेलर आने वाला है और इसके लिए खास दिन को तय कर लिया गया है. रिपोर्ट के मुताबिक, इस फिल्म के ट्रेलर को यशराज चोपड़ा की 86वीं बर्थ एनिवर्सरी पर रिलीज किया जाएगा. यश चोपड़ा की बर्थ एनिवर्सरी 27 सितंबर को है. यानि कि अब बस कुछ ही दिनों का समय शेष है इस फिल्म का ट्रेलर रिलीज होने में.\nसबसे महंगी फिल्म होगी ‘ठग्स ऑफ हिंदोस्तान’\nआपको बता दें कि, हिंदुस्तान के इतिहास की सबसे महंगी फिल्म होगी ‘ठग्स ऑफ हिंदोस्तान’. इस फिल्म के निर्माण में तकरीबन 300 करोड़ रुपए खर्च हुए हैं. इस फिल्म को पूरे तरीके से भव्य बनाने की कोशिश की गई है. फिल्म की शूटिंग तो पूरी हो चुकी है लेकिन इसके पोस्ट प्रोडक्शन में काफी वक्त लग रहा है. आने वाले कुछ दिनों में फिल्म का फर्स्ट लुक देखने को मिल सकता है. ये फिल्म7नवंबर को रिलीज होने वाली है.\nTags: Aamir Khanamitabh bachchanfatim asana shaikhkatrina kaifthugs of hindostantraileryash chopraअमिताभ बच्चनआमिर खानकैटरीना कैफट्रेलरठग्स ऑफ हिंदोस्तानफातिमा सना शेखयश चोपड़ा


कैसे बचेगा माय और महागठबंधन - ओपिनियन पोस्ट\nजैसा किसी ने नहीं सोचा, वैसा जनादेश बिहार की सियासत की नई पटकथा लिखने वाला है. एनडीए सूबे में 33 से ऊपर जाएगा, यह कहने वाले लोग तो कई थे, लेकिन उनके दावे में भरोसा कम झलकता था. वे पार्टी लाइन पर ऐसे दावे कर रहे थे, जबकि दूसरी तरफ महागठबंधन खुलेआम खुद को आधी यानी 20 सीटों का दावेदार बता रहा था. लेकिन, जब ईवीएम से मोदी का जिन्न निकला, तो दोनों खेमे सिर्फ देखते रह गए. नरेंद्र मोदी का इतना ‘अंडर करेंट’ कोई खेमा महसूस नहीं कर सका.\nनरेंद्र मोदी के जिन्न ने इस बार जाति का बंधन भेद दिया और सवर्ण, दलित, पिछड़े एवं अति पिछड़े यानी सभी उसमें समाहित दिखे. विश्लेषकों ने माना कि मोदी मैजिक ने सूबे में जाति का बंधन, खासकर ‘माय’ समीकरण बिखेर कर रख दिया. लालू प्रसाद की गैर हाजिरी ने मोदी के जादू को और भी प्रभावी बना दिया. यही वजह थी कि 40 में से 39 सीटों पर एनडीए का परचम लहरा गया. ऐसा पहली बार हुआ कि लोकसभा चुनाव मेें राजद अपना खाता तक नहीं खोल पाया. कांग्रेस की इज्जत किशनगंज में किसी तरह बच गई. उपेंद्र कुशवाहा, जीतन राम मांझी एवं मुकेश सहनी की पार्टी का तो सूपड़ा साफ हो गया. तीनों खुद तो चुनाव हारे ही, बाकी उम्मीदवारों के लिए भी कुछ खास नहीं कर पाए. चुनाव में पड़े वोटों का सूक्ष्म विश्लेषण करने से पता चलता है कि रालोसपा, हम एवं वीआईपी राजद के ‘माय’ के भरोसे ही रह गईं. उन्हें लगा कि ‘माय’ का साथ मिलने से उनका दिल्ली का टिकट पक्का हो गया. लेकिन झटका तब लगा, जब मोदी के जिन्न ने ‘माय’ को ही बिखेर दिया. हद तो तब हो गई, जब यादव बहुल क्षेत्र राघोपुर में नेता प्रतिपक्ष तेजस्वी यादव के उम्मीदवार शिवचंद्र राम लगभग नौ हजार वोटों से पिछड़ गए. मोदी मैजिक का असर यह हुआ कि एनडीए के यादवों को जनता ने दिल्ली पहुंचा दिया और राजद के यादव योद्धा देखते रह गए. उजियारपुर से नित्यानंद राय, बांका से गिरिधारी यादव, मधेपुरा से दिनेश यादव, मधुबनी से अशोक यादव और पटना साहिब से राम कृपाल यादव चुनाव जीत गए. वहीं महागठबंधन खेमे की उम्मीदवार एवं लालू प्रसाद की बेटी मीसा भारती को पटना साहिब, तेज प्रताप के श्वसुर चंद्रिका राय को छपरा, जय प्रकाश यादव को बांका, शरद यादव को मधेपुरा, रंजीत रंजन को सुपौल, अर्जुन राय को सीतामढ़ी, गुलाब यादव को झंझारपुर, राजू यादव को आरा और विभा देवी को नवादा में शिकस्त खानी पड़ी.\nREAD राजनीति की विषकन्याएं\nइसी तरह महागठबंधन से मैदान में उतरे कटिहार से तारिक अनवर, शिवहर से फैसल अली, दरभंगा से अब्दुल बारी सिद्दीकी, सीवान से हिना शहाब और अररिया से सरफराज आलम जैसे मुस्लिम उम्मीदवारों को भी हार का सामना करना पड़ा, जबकि खगडिय़ा से लोजपा के महबूब अली कैसर भारी बहुमत सेे जीत गए. महागठबंधन के उम्मीदवारों का यह हाल देखकर आसानी से अंदाजा लगाया जा सकता है कि लालू प्रसाद और राजद की पूंजी ‘माय’ समीकरण के वजूद पर संकट के बादल मंडराने लगे हैं. यही पूंजी दूसरे दलों को राजद की ओर खींचती है. जब यह पूंजी ही लुट जाएगी, तो फिर पार्टी बचेगी कैसे और महागठबंधन का वजूद कैसे बचेगा? चुनाव शुरू होने से पहले लालू प्रसाद ने यह प्रयास किया था कि ‘माय’ समीकरण का दायरा बढ़ाया जाए. इसी कड़ी में जीतन राम मांझी, उपेंद्र कुशवाहा और मुकेश सहनी को जोड़ा गया. लेकिन, चुनावी नतीजे बताते हैं कि इन नेताओं के वोट पूरी तरह एक-दूसरे को नहीं मिले. उक्त नेता राजद के वोट बैंक पर आश्रित होकर रह गए. इसके अलावा महागठबंधन के नेताओं के पास चुनाव प्रचार का कोई प्लान नहीं था. नामांकन के अंतिम दिन तक उम्मीदवार खोजे गए. तेेजस्वी को लगा कि ‘माय’ का दायरा बढ़ाकर उन्होंने अपनी जीत सुनिश्चित कर ली है, इसलिए उन्होंने कभी इस चुनाव को पूरी गंभीरता से नहीं लिया. हद तो यह कि वह अपना वोट डालने तक नहीं गए. तथाकथित बड़े नेताओं ने अपने-अपने हिसाब से प्रचार किया. बड़ी जिम्मेदारी तेजस्वी के कंधे पर थी, क्योंकि वह महागठबंधन के नेता थे, लेकिन कई मौकों पर उन्होंने बचकाना हरकतें कीं. राहुल गांधी की जनसभाओं में उनका न पहुंचना दर्शाता है कि वह अहंकार से भरे थे. कुछ जनसभाओं में वह खराब स्वास्थ्य का हवाला देकर नहीं गए. गरीब सवर्णों को दस प्रतिशत आरक्षण को लेकर राजद का विरोध भी महागठबंधन की चुनावी संभावनाओं पर भारी पड़ा.\nकांग्रेस के प्रवक्ता हरखू झा ने इस हार के लिए सीधे-सीधे तेजस्वी यादव को जिम्मेदार ठहराया है. हरखू झा के बयान से संकेत मिलने लगा है कि कांग्रेस अब बिहार में अपना रास्ता अलग करने वाली है. इस लोकसभा चुनाव में ही कांग्रेस पर स्वतंत्र रूप से लडऩे का जबरदस्त दबाव था, लेकिन अंतिम वक्त में राहुल गांधी ने मना कर दिया. लेकिन जैसे परिणाम आए हैं, उन्हें देखकर कांग्रेसी कहने लगे हैं कि अगर 2020 के विधानसभा चुनाव में कुछ करना है, तो पार्टी को अपने बलबूते मैदान में उतरना होगा. उपेंद्र कुशवाहा, जीतन राम मांझी एवं मुकेश सहनी को भी एहसास होने लगा होगा कि राजद अब उन्हें पहले जैसी तवज्जो नहीं देगा. बताया जाता है कि लालू प्रसाद ने उक्त नेताओं के खराब प्रदर्शन को काफी गंभीरता से लिया है, इसलिए निकट भविष्य में उक्त नेता सुविधानुसार अपना नया ठिकाना तलाश सकते हैं. वैसे भी ‘माय’ समीकरण के बिखराव से उक्त नेताओं का दिल छोटा हुआ है. अभी तो मिलकर लडऩे एवं आत्मचिंतन की बातें हो रही हैं, लेकिन जल्द ही इससे पर्दा उठेगा और सही तस्वीर सामने आ जाएगी. जानकार बताते हैं कि मीसा भारती और चंद्रिका राय की हार से लालू प्रसाद के पारिवारिक विवादों में इजाफा हो सकता है. तेज प्रताप इस मामले को लेकर आक्रामक हो सकते हैं. तेज प्रताप शुरू से चंद्रिका राय को टिकट देने का विरोध कर रहे थे और उन्होंने पटना साहिब में मीसा भारती के खिलाफ भितरघात की आशंका भी जताई थी. इसलिए लालू प्रसाद और तेजस्वी यादव को दोहरी चुनौती का सामना करना पड़ेगा. अपने समर्पित कार्यकर्ताओं का गिरा हुआ मनोबल उठाकर ‘माय’ समीकरण को एक बार फिर एकजुट करना और महागठबंधन को बचाना बहुत बड़ा टास्क है. साथ ही पारिवारिक विवादों को सुलझा कर एक बेेहतर माहौल बनाने की चुनौती भी सामने है. बिना शक, लालू यादव एवं तेजस्वी के लिए आने वाले दिन काफी कठिन हंै.\nभाजपा को भाता है जदयू का साथ\nनडीए के नेताओं का जोश इस समय सातवें आसमान पर है. मोदी मैजिक ने उन्हें सफलता के चरम शिखर पर पहुंचा दिया है. जानकारों के मुताबिक, इसमें कोई शक नहीं कि वोट नरेंद्र मोदी के नाम पर पड़े हैं, लेकिन यह नहीं भूलना चाहिए कि नीतीश कुमार के वोट बैंक ने ‘सोने पे सुहागा’ वाला काम किया. भाजपा को जदयू का साथ हमेशा रास आया है. 2009 में इन दोनों दलों को 32 सीटें मिली थीं. 2014 में एनडीए से अलग होकर मैदान में उतरे जदयू को मात्र दो सीटों से संतोष करना पड़ा था, जबकि एनडीए को 31 सीटें मिली थीं. इस बार जदयू के फिर साथ आने से एनडीए की ताकत बढ़ गई, उसे लगभग 53 प्रतिशत वोट मिले. इसमें भाजपा के 23.6, जदयू 21.8 और लोजपा के 7.88 प्रतिशत वोट शामिल हैं. 2014 में तीन प्रतिशत वोट हासिल करने वाली रालोसपा ने जब एनडीए का साथ छोड़ा, तो पिछली बार 15.80 प्रतिशत वोट पाने वाला जदयू उसके साथ जुड़ गया. इस बार के नतीजों से साफ है कि जदयू के साथ होने का असर पड़ा और एनडीए की सीटें 31 से बढक़र 39 हो गईं. राजद को 15.38 और कांग्रेस को 7.7 प्रतिशत वोट मिले, जबकि अन्य को 21.68 प्रतिशत.\n2009 में कांग्रेस और राजद अलग-अलग चुनाव लड़े, तब भी कांग्रेस को 10.26 प्रतिशत वोटों के साथ दो सीटें मिलीं. 2014 में दोनों दल एक साथ लड़े, तब भी दो सीटें मिलीं. जबकि वोट प्रतिशत घटकर 8.4 रह गया. 2009 में लोजपा के साथ 28 सीटों पर चुनाव लडक़र राजद ने 19.30 प्रतिशत वोटों के साथ चार सीटें जीती थीं और 2014 में वह कांग्रेस के साथ मिलकर 27 सीटों पर चुनाव लड़ी, लेकिन विजय सिर्फ चार सीटों पर मिली. वोट प्रतिशत (20.10) में मामूली सुधार जरूर हुआ. लोजपा को 2009 में 12 सीटों पर महज .45 प्रतिशत वोट मिले, लेकिन जीत एक भी सीट पर नहीं मिली. 2014 में एनडीए का हिस्सा बनकर सात सीटों पर लडऩे वाली लोजपा छह पर विजयी हुई और उसके वोटों की हिस्सेदारी बढक़र हो गई 6.40 प्रतिशत. जाहिर है, यह मोदी का करिश्मा था. इस बार भी लोजपा उम्मीद से ज्यादा यानी सौ प्रतिशत मैदान मार ले गई. जदयू 2014 में एनडीए से अलग होकर अकेले चुनाव लड़ा. 38 सीटों पर उसके उम्मीदवारों को 15.80 प्रतिशत वोट मिले, लेकिन जीते मात्र दो. जबकि 2004 और 2009 में एनडीए के साथ जदयू ने क्रमश: 24 में छह और 25 में 20 सीटें जीती थीं. 2004 में भाजपा ने 16 में पांच और 2009 में 15 में 12 सीटें जीती थीं. इस बार एनडीए के घटक दलों में भाजपा (17 सीटें) और लोजपा (6 सीटें) का स्ट्राइक रेट 100 प्रतिशत रहा, वहीं जदयू का स्ट्राइक रेट 94 प्रतिशत (17 में 16 पर जीत) रहा.


जब पैसों की तंगी की वजह से जैकी श्रॉफ ने बेच दिया था घर का फर्नीचर, जाने क्या थी असली वजह – IHRC Bollywood Select your Language: हिन्दी\nHome/UNCATEGORIZED/जब पैसों की तंगी की वजह से जैकी श्रॉफ ने बेच दिया था घर का फर्नीचर, जाने क्या थी असली वजह\nमुंबई. बॉलीवुड एक्टर जैकी श्रॉफ ने अपने करियर में कई हिट फिल्में दी हैं. यही वजह है कि आज भी जैकी श्रॉफ के फैन्स उन्हें दोबोरा हीरो फिल्मों में देखना चाहते हैं. हालांकि एक्टर अभी भी सक्रिय हैं और लगातार अपनी एक्टिंग से खुद को साबित कर रहे हैं. जैकी श्रॉफ इसके साथ अपने जीवन के किस्सी भी खुलकर शेयर करते हैं और अपने संघर्ष की कहानी सबके सामने रखते हैं. एक इंटरव्यू में जैकी श्रॉफ ने अपने बुरे वक्त को भी याद किया था.\nजैकी श्रॉफ ने बताया था कि ये बुरा वक्त ऐसा था कि उन्हें अपने घर का फर्नीचर तक बेचना पड़ गया था. दरअसल ये बुरा समय साल 2003 में रिलीज हुई फिल्म बूम से शुरू हुआ था. फिल्म की प्रोड्यूसर उनकी पत्नी आयशा श्रॉफ थी और फिल्म बॉक्स ऑफिस पर कुछ खास कमाल नहीं कर पाई थी. जैकी श्रॉफ ने अपने इस समय को याद करते हुए बताया था कि वह जमीन पर सोने लगे थे क्योंकि उनका बेड तक चला गया था.\nजैकी श्रॉफ ने कहा था, ‘वो मेरे लिए बहुत मुश्किल समय था. फिर भी, वो इतना मुश्किल समय नहीं था जितना लोग सड़क, हाईवे या पहाड़ पर चढ़ने के लिए कठिनाइयों का सामना करते हैं और लोनावला पर पत्थर गिरने से बचाते हैं. वो सच में मेहनत का समय था. मैंने बहुत मजे किए थे. ये तो है मैंने बहुत मेहनत की थी. लेकिन जब आप सड़क पर देखोगे तो पता चलेगा कि असली में मेहनत किसे कहते हैं.’\nटाइगर श्रॉफ ने बताया था, ‘मुझे याद है कैसे एक-एककर हमारा फर्नीचर बिक गया था, जिन चीजों के साथ मैं बड़ा हुआ था वो गायब होना शुरू हो गई थीं. फिर बेड भी चला गया. मैंने जमीन पर सोना शुरू कर दिया था वो मेरे जीवन का सबसे खराब समय था.’ जैकी श्रॉफ को फिल्म बूम से बहुत उम्मीदें थी. फिल्म में अमिताभ बच्चन, कटरीना कैफ और खुद जैकी श्रॉफ ने काम किया था. हालांकि उम्मीदों से परे ऐसा कुछ नहीं हो पाया, जिससे ये सब परेशानियां हुईं.


Man Was Killed In Love Triangle In Prayagraj- Inext Live\nलव ट्राइऐंगल प्रेमिका के आशिक ने धोखे से बुला कर किया मर्डर एक युवती समेत तीन गिरफ्तार\nपे्रमिका के आशिक ने धोखे से बुला कर किया मर्डर। युवती समेत तीन को पुलिस ने किया गिरफ्तार मुख्य आरोपी अभी फरार\nPRAYAGRAJ: नवाबगंज थाना क्षेत्र के बानपुर गांव निवासी प्रतियोगी छात्र ज्ञान प्रकाश पांडेय की हत्या लव ट्राएंगल में हुई थी. उसके प्रेमिका के आशिक ने ही सोची-समझी साजिश के तहत बुलाकर मौत के घाट उतारा. सोमवार की भोर में उसे गोली मारी गई थी. घटना के चौथे दिन ही मामले का खुलासा करते हुए नवाबगंज पुलिस ने प्रतियोगी छात्र की हत्या का न सिर्फ खुलासा किया, बल्कि हत्या में शामिल तीन आरोपियों को गिरफ्तार भी कर लिया. मुख्य आरोपी अभी भी फरार हैं.\nगुरुवार शाम एसएसपी अतुल शर्मा ने ज्ञान प्रकाश पांडेय की हत्या में शामिल आरोपियों को मीडिया के सामने पेश किया. हत्या का खुलासा करते हुए एसएसपी अतुल शर्मा व एसपी गंगापार एनके सिंह ने बताया कि ज्ञान प्रकाश पांडेय के हत्या की साजिश उसकी प्रेमिका के आशिक लालगोपालगंज निवासी वसीम अकरम ने रची थी. वसीम अकरम दुबई में नौकरी करता था. घर वापस आने पर उसकी दोस्ती पड़ोसी गांव की रहने वाली युवती से हो गई.\nवहीं युवती की नजदीकियां गांव के ही ज्ञानप्रकाश पांडेय से भी बढ़ गई. यह बात वसीम को नागवार गुजरी. युवती और अपने बीच ज्ञान प्रकाश को आता देख, वसीम ने उसे रास्ते से हटाने की योजना बनाई. इसके लिए उसने पड़ोस में रहने वाली ज्योति पटेल की मदद ली. ज्योति के नाम से फेसबुक पर अकाउंट बनाया और फिर ज्ञान प्रकाश को रिक्वेस्ट भेजकर दोनों में चैटिंग शुरू करा दी. ज्योति से बात कराने के लिए फर्जी आइडी पर सिम भी लिया. प्लानिंग के तहत पांच दिन पहले ज्ञानप्रकाश को ज्योति ने इब्राहिमपुर स्थित निजी स्कूल के पास भोर में मिलने के लिए बुलाया. वहां पहुंचने पर वसीम, जावेद और दिलशाद ने फाय¨रग की. गोली लगने से ज्ञान प्रकाश की मौत हो गई तो सभी फरार हो गए. पुलिस ने तफ्तीश शुरू की तो मुख्य अभियुक्त वसीम को शक हुआ. उसने शैलेंद्र को ज्योति के पास भेजकर मोबाइल मंगवाया और फिर तोड़कर फेंक दिया. क्राइम ब्रांच की टीम और सर्विलांस की मदद से पुलिस हत्या में शामिल आरोपियों तक पहुंची. पुलिस ने ज्ञान प्रकाश की हत्या में शामिल लालगोपालगंज की ज्योति पटेल उर्फ आफरीन, शैलेंद्र गुप्ता उर्फ शालू व मो. दिलशाद उर्फ सनी को गिरफ्तार कर लिया है. वहीं मुख्य आरोपी वसीम अकरम उर्फ इकराम व जावेद उर्फ सोनू अभी फरार हैं.


RELATIONSHIP: महिलाएं बिस्तर पर आपसे क्या चाहती हैं, जानिए ऐसे 12 राज़\nवॉईस ऑफ एमपी डेस्‍क द्वारा लिखित , अंतिम अपडेट: April 15, 2018, 10:26 am\nसेक्स एक स्वाभाविक क्रिया है , महिला हो या पुरुष दोनों में ही बराबरी से इसके लिए उत्तेजना जगती है. अक्सर लोगों में यह जिज्ञासा रहती है कि सेक्‍स संबंध बनाते वक्‍त महिलाएं किसी पुरुष से क्‍या चाहती हैं और यह हमेशा से ही शोध का विषय रहा है. इस पर पहले भी काफी कुछ लिखा जा चुका है. इसी मुद्दे पर ताजातरीन रिसर्च के नतीजे सामने आए हैं. सेक्‍स से जुड़े विषय के एक्‍सपर्ट्स के अलावा 700 से ज्‍यादा महिलाओं ने खुलकर अपने विचार व्‍यक्‍त किए हैं. महिलाएं बिस्‍तर पर क्‍या चाहती हैं मर्द से, जानिए वो 12 राज.\n4. धीरे-धीरे, आराम से\n7. तरीके तो और भी हैं\n90 फीसदी से ज्‍यादा महिलाओं ने माना कि वे केवल सेक्‍स के दौरान अपने पार्टनर द्वारा मुख का भी इस्‍तेमाल किए जाने के बाद चरम तक पहुंचती हैं. रिसर्च में पाया गया कि जब कामक्रीड़ा आरामदायक तरीके से, धीरे-धीरे, पर लगातार किया जाता है, तो जोड़े चरम तक जल्‍दी पहुंच जाते हैं.\n11. ‘कीमत’ तो अदा करनी ही पड़ती है


UAE में इस भारतीय शेफ ने कर दी बड़ी गलती, हो सकता है केस और पांच साल तक कैद – Akhand India.\nUAE: भारत में बने इस सिविल एयरक्राफ्ट ने मचाई धूम,...\nUAE में जबरदस्त एक्सीडेंट के बाद क्षतिग्रस्त वाहन में फंसी...\nUAE में इस भारतीय शेफ ने कर दी बड़ी गलती,...\nUAE में इस भारतीय शेफ ने कर दी बड़ी गलती, हो सकता है केस और पांच साल तक कैद\nएक भारतीय मशहूर शेफ ने ऐसा कमेंट किया है जिससे उनके खिलाफ एक्शन भी लिया जा सकता है. हालांकि उन्होंने मांफी मांग ली है लेकिन फिर भी सरकार चाहे तो उनके खिलाफ कार्रवाई सकती है. हम जिस शेफ के बात कर रहे हैं, उनका नाम अतुल कोचर हैं, अतुल दुबई के एक भारतीय रेस्‍टोरेंट के मुख्‍य शेफ हैं. जिन्होंने इस्‍लाम विरोधी कमेंट किया है, जिसकी जमकर ओलचना हो रही है. कोचर के इस्लाम विरोधी ट्विट से विवाद बढ़ता ही जा रहा है और उनपर मुकदमा भी दर्ज किया जा सकता है.\nजेडब्‍ल्‍यू मेरियट मार्किस होटल के रंग महल रेस्टोरेंट के मिशेलिन स्‍टार शेफ अतुल कोचर ने ‘क्‍वाटिंको’ सीरियल के एक एपिसोड को लेकर बॉलीवुड एक्‍ट्रेस प्रियंका चोपड़ा पर निशाना साधा था. इस एपिसोड में हिंदू राष्‍ट्रवादियों को आतंकियों के रूप में दिखाया गया था. उनके कमेंट से आहत स्थानीय लोगों ने उन्हें नौकरी से हटाने की मांग की. साथ ही उनके खिलाफ केस चलाने के भी मांग हो रही है. इस कमेन्ट के बाद सोशल मीडिया पर विवाद शुरू हो चूका है.\nइस पर अरब पत्रकार खलीज अलमीना ने ट्विटर पर लिखा, “आपने (अतुल) मुझे आहत किया है. भारत और उसके लोगों से प्यार करने वाले और एक धर्मनिरपेक्ष और उदारवादी इंसान के तौर पर मुझे लगता है कि यह एक खतरनाक बयान है.”\nदुबई में सोशल मीडिया को लेकर कानून काफी सख्त है. सांप्रदायिक नफरत या नस्लवाद फैलाने वाले ऑनलाइन कमेंट, विशेष रूप से इस्लाम और मुस्लिमों के संबंध में, यहां अपराध माना जाता हैं और शेफ पर मुकदमा चलाया जा सकता है. संयुक्त अरब अमीरात (दुबई) में एंटी डिस्क्रिमिनेट्री लॉ के तहत धर्म, विश्वास, पंथ, जाति, रंग और जातीय मूल के आधारों पर किया गया सभी तरह का भेदभाव अपराध माना जाता है. इन अपराधों का दोष साबित होने पर दोषी को5साल की जेल की सजा हो सकती है, साथ ही दोषी व्यक्ति से5से 10 लाख दिरहम जुर्माने के रूप में वसूला जा सकता है.\nअतुल ने विवाद के बढ़ने के बाद मांफी भी मांगी हैं. उन्होंने लिखा, “मेरे द्वारा किए गए ट्वीट के लिए मैं कोई सफाई नहीं दूंगा. रविवार को आवेश में आकर की गयी एक बड़ी गलती थी. मैं मानता हूं कि इस्लाम का जन्म करीब 1400 साल पहले हुआ और इसलिए मैं माफी मांगता हूं. मुझे इस्लामोफोबिया नहीं है, मुझे अपने कॉमेंट पर पछतावा है.”


Title: दक्षिणी अमेरिका और अंटार्टिका के बीच स्थित जलसंधि है ?\nDescription: This isaMost important question of gk exam. Question is : दक्षिणी अमेरिका और अंटार्टिका के बीच स्थित जलसंधि है ? , Options is : 1. ड्रेक पैसेज, 2. विडंवर्ड पैसेज, 3.बास पैसेज, 4. टोरेस पैसेज, 5. NULL\nThis isaMost important question of gk exam. Question is : दक्षिणी अमेरिका और अंटार्टिका के बीच स्थित जलसंधि है ? , Options is : 1. ड्रेक पैसेज, 2. विडंवर्ड पैसेज, 3.बास पैसेज, 4. टोरेस पैसेज, 5. NULL\n1) ड्रेक पैसेज\n2) विडंवर्ड पैसेज\n3) बास पैसेज\n4) टोरेस पैसेज


उतार-चढ़ाव के बाद शेयर बाजार ने गंवाई बढ़त, सेंसेक्स में 141 अंक की गिरावट - share market bse nse rise fall sensex nifty trade - AajTak\nउतार-चढ़ाव के बाद शेयर बाजार ने गंवाई बढ़त, सेंसेक्स में 141 अंक की गिरावट\nहफ्ते के पहले कारोबारी दिन शेयर बाजार की शुरुआत मजबूती के साथ हुई और बाद में इसमें उतार-चढ़ाव देखा गया. अंत में सूचकांक लाल निशान में चले गए और सेंसेक्स 141.33 अंकों की गिरावट के साथ 37,531.98 पर बंद हुआ.\naajtak.in नई दिल्ली , 07 October 2019\nशेयर बाजार में उतार-चढ़ाव के बाद गिरावट\nकारोबार की शुरुआत मजबूती के साथ हुई\nबाद में बाजार में उतार-चढ़ाव देखा गया\nअंत में लाल निशान में गया बाजार, सेंसेक्स-निफ्टी में गिरावट\nहफ्ते के पहले कारोबारी दिन शेयर बाजार की शुरुआत मजबूती के साथ हुई. सुबह बॉम्बे स्टॉक एक्सचेंज (BSE) का सेंसेक्स 26 अंकों की बढ़त के साथ 37,699 पर खुला और बाद में इसमें उतार-चढ़ाव देखा गया. नेशनल स्टॉक एक्सचेंज (NSE) का निफ्टी भी मजबूती के साथ खुला. हालांकि कारोबार के अंत में शेयर बाजार ने अपनी पूरी बढ़त गंवा दी और एक्सचेंज लाल निशान में चले गए. अंत में सेंसेक्स 141.33 अंकों की गिरावट के साथ 37,531.98 पर और निफ्टी 48.35 अंकों की गिरावट के साथ 11,126.40 पर बंद हुआ.\nइस तरह लगातार छठे कारोबारी सत्र में शेयर बाजार गिरावट के साथ बंद हुए हैं.आईटी,एफएमसीजी और मेटल सेक्टर पर भारी दबाव रहा. ब्रिटेन में जेएलआर की बिक्री में सितंबर के दौरान गिरावट की वजह से टाटा मोटर्स के शेयर3फीसदी टूट गए. टूटने वाले प्रमुख शेयरों में आईटीसी, एलऐंडटी, टीसीएस, इंडसइंड बैंक और महिंद्रा ऐंड महिंद्रा शामिल रहे, जबकि बढ़ने वाले प्रमुख शेयरों में यस बैंक, एक्सिस बैंक, बजाज ऑटो, भारती एयरटेल शामिल रहे. अंबुजा सीमेंट, एजीस लॉजिस्ट‍िक्स,अरबिंदो फार्मा, इंडियाबुल्स हाउसिंग फाइनेंस , आईएफसीआई , इंडसइंड बैंक जैसे 200 से ज्यादा शेयर बीएसई पर 52 हफ्ते के निचले स्तर पर चले गए.\nसुबह 10.10 बजे तक सेंसेक्स 37881 पर और निफ्टी 40.75 अंकों की बढ़त के साथ 11,215 पर पहुंच गया. शुरुआती कारोबार में नुकसान उठाने वाले प्रमुख शेयरों में इंडसइंड बैंक, सन फार्मा, लार्सन ऐंड टूब्रो, हीराे मोटो कॉर्प आदि प्रमुख रहे.\nक्यों सुबह मजबूत रहे बाजार\nअमेरिका में बेरोजगारी दर में गिरावट की वजह से दुनिया के ज्यादातर बाजार हरे निशान में थे. अमेरिका में बेरोजगारी की दर पिछले 50 साल की सबसे कम रही है, जिसकी वजह से वैश्विक मंदी की चिंता दूर हुई है.\nपिछले हफ्ते के अंतिम कारोबारी दिन यानी शुक्रवार को दोपहर में रेपो रेट कटौती के बाद बाजार में गिरावट देखी गई. अंत में बाम्बे स्टॉक एक्सचेंज (BSE) का सेंसेक्स 433.56 अंकों की गिरावट के साथ 37,673 बंद हुआ था. नेशनल स्टॉक एक्सचेंज (NSE) का निफ्टी 139.25 अंकों की गिरावट के साथ 11,174.75 पर बंद हुआ था.\nकिन बातों पर रखें नजर\nदेश के शेयर बाजार की चाल तय करने में इस सप्ताह जारी होने वाले प्रमुख आर्थिक आंकड़ों के साथ-साथ घरेलू कंपनियों की दूसरी तिमाही के वित्तीय नतीजों की अहम भूमिका होगी. इसके अलावा, घरेलू व विदेशी घटनाक्रमों और डॉलर के मुकाबले रुपये की चाल का भी असर देखने को मिलेगा.\nभारतीय शेयर बाजार में बीते सप्ताह बिकवाली के भारी दबाव में प्रमुख संवेदी सूचकांकों में भारी गिरावट दर्ज की गई, लेकिन इस सप्ताह कई प्रमुख घरेलू कंपनियां 30 सितंबर को समाप्त हुई तिमाही के लिए अपनी वित्तीय नतीजों की घोषणाएं करने वाली हैं जिन पर निवेशकों की विशेष नजर होगी और इससे बाजार को दिशा भी मिलेगी. साथ ही, बाजार की दिशा तय करने में विदेशी पोर्टफोलियो निवेशकों यानी एफपीआई और घरेलू संस्थागत निवेशकों (डीआईआई) के निवेश के प्रति रुझान की अहम भूमिका होगी.\nबीते सप्ताह के कुछ प्रमुख फैसले व आंकड़े, मसलन भारतीय रिजर्व बैंक द्वारा रेपो रेट और जीडीपी वृद्धि दर में कटौती, अमेरिकी में जारी हुए गैर-कृषि क्षेत्र के रोजगार के आंकड़ों पर आगे भी शेयर बाजार में प्रतिक्रिया देखने को मिल सकती है.\nकल बंद रहेगा बाजार\nमंगलवार को हिंदुओं का प्रमुख त्योहार दशहरा का अवकाश होने के कारण शेयर बाजार बंद रहेगा. इसके अगले दिन बुधवार को अमेरिकी केंद्रीय बैंक फेडरल रिजर्व के ओपन मार्केट कमेटी की हाल ही में हुई बैठक के मिनट्स जारी होंगे. गुरुवार को देश की प्रमुख कंपनी टीसीएस अपनी दूसरी तिमाही के वित्तीय आंकड़े जारी करेगी और इंडसइंड बैंक के भी वित्तीय नतीजे जारी होंगे. अगले दिन शुक्रवार को इन्फोसिस भी चालू वित्त वर्ष की दूसरी तिमाही के अपने आंकड़े जारी करेगी.\nगौरतलब है कि पिछले सप्ताह के आखिर में शुक्रवार को आरबीआई ने फिर प्रमुख ब्याज दर यानी रेपो रेट में 25 आधार अंकों की कटौती कर इसे 5.15 फीसदी कर दिया. हालांकि इस पर बाजार में कोई उत्साह नहीं दिखा क्योंकि केंद्रीय बैंक द्वारा भारत के जीडीपी वृद्धि दर अनुमान में कटौती किया जाना बाजार को रास नहीं आया. आरबीआई ने चालू वित्त वर्ष 2019-20 के लिए जीडीपी वृद्धि दर अनुमान 6.9 फीसदी से घटाकर 6.1 फीसदी कर दिया है.


अपने आदमी के साथ एक गहरा भावनात्मक संबंध बनाने के6तरीके - WomenNow हिंदी\nअपने आदमी के साथ एक गहरा भावनात्मक संबंध बनाने के6तरीके\nHome » अपने आदमी के साथ एक गहरा भावनात्मक संबंध बनाने के6तरीके\n5 टेक्सटिंग नियम जो हर कपल को पता होने चाहिए!\nहम हमेशा आश्चर्य करते हैं कि किसी व्यक्ति के साथ भावनात्मक रूप से कैसे जुड़ना है। पुरुषों में महिलाओं की तुलना में रिश्तों को देखने का एक अलग तरीका होता है। उनके पास भावनात्मक रूप से व्यक्त करने की क्षमता की कमी है। वे अपने आप को वापस पकड़ते हैं जब यह उनके प्यार को प्रदर्शित करने का तरीका होता है जिस तरह से महिलाएं उम्मीद करती हैं। आप हमेशा कोशिश कर सकते हैं और अपने आदमी के लिए सतही चीजें कर सकते हैं लेकिन इसका मतलब यह नहीं है कि उसके साथ एक गहरा, स्थायी भावनात्मक संबंध बनाएंगे।\nएक आदमी के साथ एक भावनात्मक बंधन कैसे बनाएं?\nइसका मतलब यह नहीं है कि पुरुषों को केवल इस बात की परवाह है कि सतह पर क्या है। आप कह सकते हैं कि वे उस तरह से महसूस करने के लिए बने हैं जब से वे जन्म के बाद सामाजिककरण शुरू करते हैं। यदि आप कुछ अच्छे कैज़ुअल सेक्स के लिए हैं, तो आपको यहाँ बहुत मदद नहीं मिल सकती है। हालांकि, यदि आप उस आदमी के साथ वास्तव में वास्तविक संबंध की तलाश कर रहे हैं जिसे आप प्यार करते हैं या उसके साथ रिश्ते में रहना चाहते हैं, तो आपको निम्नलिखित चीजों को लगभग धार्मिक रूप से करने की आवश्यकता है। इससे पहले कि आप अपने बंधन को मजबूत बनाने के लिए कहें, इस तथ्य से अवगत रहें कि इसमें समय लगता है। आप नहीं चाहते कि सब कुछ सही तरीके से हो। इस तरह आप केवल उसे बाहर निकाल देंगे। उसे कुछ टाइम और दो। इसे जगह दें और यह अपने आप फल-फूल जाएगा।\nउसे तुरंत सब कुछ बताने के लिए मजबूर न करें\nपुरुषों को खोलने के लिए अपना मीठा समय लगता है। हां, संवाद करना सबसे अच्छा तरीका है कि आप अपने आदमी को आपके लिए खोल दें और आपको वह सब बताएं जो वह चाहता है, वह सब जो वह डरता है, वह सब जो उसने अतीत में किया है। लेकिन आपको उसे यहां ऊपरी हाथ देने की जरूरत है। जब वह चाहता है, तो उसे करने दें। जब वह आपके साथ अपने बंधन के बारे में पूरी तरह से आश्वस्त महसूस करता है, तो वह खुल जाएगा। यदि आप उसे संदेह के साथ मारते हैं और उसकी रुचि पर सवाल उठाते हैं क्योंकि वह आपके समय पर नहीं खुल रहा है, तो यह किसी भी तरह से मदद नहीं करेगा।\nशारीरिक रूप से अंतरंग रहें\nयद्यपि मैं इसकी सार्वभौमिक वैधता के लिए व्रत नहीं कर सकता, लेकिन सेक्स एक आदमी के साथ भावनात्मक संबंध रखने का एक शानदार तरीका हो सकता है। यह उन प्रेम भाषाओं में से एक है जो कई लोगों के लिए काम करती है। आप सेक्स के माध्यम से अपने आदमी के लिए अपनी इच्छा दिखा सकते हैं। वांछित होना एक ऐसी चीज है जो लोग चाहते हैं। इसके अलावा, सेक्स एक वैवाहिक जरूरत है। आप खोल सकते हैं और बेहतर कनेक्ट कर सकते हैं जब कोई भी चीज आपको एक में एकजुट करने से पीछे नहीं रखती है। हालांकि, सुनिश्चित करें कि कनेक्शन के अन्य पहलू हैं जो आपके द्वारा साझा किए गए अंतरंगता की प्रशंसा करते हैं।\nजरूरत पड़ने पर पहल करने के लिए तैयार रहें\nआप हमेशा उस पर निर्भर नहीं रह सकते जब तक आप कदम आगे नहीं बढ़ाते हैं और उस बातचीत को आयोजित करने के लिए उसे पर्यावरण प्रदान करते हैं। यदि भावनात्मक संबंध बनाना आपकी प्राथमिक आवश्यकता है, तो आपको यह दिखाने में सक्रिय होने की आवश्यकता है कि आप उपलब्ध हैं और उसकी बातचीत के लिए खुला है। कि आप उसके साथ अपने अंधेरे रहस्य साझा करने के लिए तैयार हैं ताकि वह आपके साथ भी विश्वास कर सके।\nमत कहो कि वह क्या कहता है\nजब वह आपके साथ कुछ साझा करता है, तो आपको इसे उसी तरह स्वीकार करने की जरूरत है जिस तरह से यह सतह पर दिखाई देता है। बयान में खुदाई करने और पहाड़ों को तिल पहाड़ियों से बाहर करने की आवश्यकता नहीं है। इसी तरह आपकी समझ भी निर्णय से रहित होनी चाहिए। यदि आप निर्णय लेने में तेज हैं और बातचीत के बीच में उसे तड़क रहे हैं, तो आप निश्चित रूप से उसे एक ऐसी स्थिति में पीछे हटाना चाहते हैं जहां वह आपको अपना विश्वासपात्र नहीं समझेगा।\nजब उसे आपकी आवश्यकता हो तो अपना समर्थन दिखाएं\nयह इस तथ्य की परवाह किए बिना आता है कि आप लगभग तुरंत कनेक्ट करते हैं या नहीं। आपको उस आदमी के लिए अपनी देखभाल और समर्थन दिखाना होगा जिसे आप प्यार करते हैं। सहायक शो होने के नाते आप एक भावनात्मक संबंध बनाना चाहते हैं। जब समय कोशिश कर रहा है, तो आपको उसके लिए होना चाहिए। यह शायद यह दिखाने का सबसे अच्छा तरीका है कि आप उसमें निवेश कर रहे हैं। जब वह वास्तव में आप पर निर्भर हो सकता है, जब वह आपको सबसे अधिक जरूरत हो, तो आप अपूरणीय हो जाएंगे।\nउसे सम्मान दें\nजैसे आप सम्मान करना चाहते हैं, आपको उसे वह सम्मान देना होगा जिसका वह हकदार है। अपने साथी का सम्मान करने से प्यार चिल्लाता है। आप उन लोगों का सम्मान करते हैं जिन्हें आप बहुत सम्मान देते हैं। वास्तव में जब आप किसी का सम्मान करते हैं, तो यह आपके बारे में अधिक बात करता है। एक स्वस्थ रिश्ता आपसी सम्मान की मांग करता है। इसलिए, यदि आप भावनात्मक रूप से अपने आदमी से जुड़ने के इच्छुक हैं, तो आपको उसे वह स्थान देना सीखना होगा जिसका वह हकदार है, जो उसे कहना है उसे सुनें, जीवन को देखने के उसके तरीके के प्रति सहनशील बनें, जरूरत पड़ने पर समझौता करना सीखें, और उसके दोस्त बनो। लोग सम्मान के साथ व्यवहार करना चाहते हैं। वे आप पर अधिक भरोसा करते हैं। वे और अधिक खोलना चाहेंगे। अनादर किसी के सबसे गहरे रहस्यों को साझा करने के लिए आग्रह को मार सकता है क्योंकि वह हमेशा उन लोगों के डर में होगा जो बाहर लीक हो रहे हैं। केवल जब वह पूरी तरह से सुरक्षित महसूस करता है और आपके लिए सम्मान विकसित करता है, तो वह आपके साथ गहरे, भावनात्मक स्तर पर जुड़ जाएगा। यह एक आदमी के साथ भावनात्मक संबंध बनाने का तरीका है। यदि आपके पास कोई टिप्पणी है, तो हमें नीचे टिप्पणी अनुभाग में बताएं।\nReynu June 8, 2020


राज्य के 65.15 फीसदी लोगों ने निकाय चुनाव में किया अपने मतों का इस्तेमाल, रांची में 49.3 फीसदी वोटिंग | NEWSWING\nRanchi: झारखंड के 34 शहरी निकायों के लिए सोमवार को मतदान हुआ. वोट करने के लिए सुबह सात बजे से ही लोगों की लंबी कतारें लगनी शुरू हो गयी. राज्य निर्वाचन आयोग के आंकड़ों की मानें तो राज्य में 65.15 फीसदी वोट पड़े. राज्य भर में कहीं कोई बड़ी घटना के बारे में खबर नहीं है. हालांकि रांची, धनबाद और जमशेदपुर में छिटपुट घटनाओं की जानकारी मिली. निर्वाचन आयोग का दावा है कि शांतिपूर्ण तरीके से राज्य भर में मतदान हुआ. स्थानीय निकायों के 792 पदों के लिए वोटिंग हुई.\nइसे भी देखें- पलामू में शांतिपूर्ण संपन्न हुआ मतदान : मेदिनीनगर में 59, हुसैनाबाद में 63.1 व छत्तरपुर में 71.43 फीसदी वोटिंग\nजानिए कहां और कितनी हुई वोटिंग\nझारखंड़ निकाय चुनाव में5बजे तक का मतदान प्रतिशत रांची-49.3, दुमका- 58, बासुकीनाथ- 76.69, जामताड़ा- 66, पाकुड़- 69.69, मिहिजाम - 67.2, रामगढ़- 67.2, गढ़वा- 66.7, लातेहार- 70.76, हजारीबाग- 55, नगर उटारी- 69, साहेबगंज-61, बरहरवा- 74, राजमहल-65, चिरकुंडा-59.43, हुसैनाबाद-63.01, छत्तरपुर नगर पंचायत-71.43, मेदनीनगर-59, लातेहार-70.76, चतरा नगर परिषद- 63.17, डोमचांच-72, गिरिडीह- 61.47, मधुपुर- 68.32, गोड्डा नगर परिषद-63, फुसरो नगर परिषद-59, लोहरदगा नगर परिषद-71.96, गुमला नगर परिषद-63, खूंटी नगर पंचायत-62, बुंडू-72, सिमडेगा नगर परिषद- 64.72, चाईबासा-63.97, सरायकेला नगर पंचायत- 72, कपाली नगर परिषद-57, आदित्यपुर-61, चाकुलिया-75.15.\nउपचुनाव में पड़े 52.02 फीसदी वोट\nनिकाय के उपचुनाव की बात करें तो देवघर नगर निगम-57.87. धनबाद नगर निगम-49.19, विश्रामपुर नगर परिषद-46.5 और झुमरी तिलैया नगर परिषद-54.53 फीसदी वोट पड़े. यानि चार जगहों का औसत 52.02 फीसदी हो गया.\nरांची के मतदाताओं ने नहीं दिखायी दिलचस्पी\nझारखंड की राजधानी में जितनी उम्मीद की गयी थी, उतनी वोटिंग नहीं हुई. विकास की बाट जोहने वाली जनता, विकास को लेकर चौर-चौराहों और दफ्तरों में बहस करने वाली जनता ने पिछली बार की ही तरह इस बार भी घरों और दफ्तरों में अपने-आप को बंद रखना मुनासिब समझा, वोट देना नहीं. पिछली बार रांची नगर निकाय चुनाव में 38 फीसदी वोट पड़े थे और इस बार 49.3 फीसदी वोट पड़े हैं. हालांकि पिछले बार के मुकाबले इस बार ज्यादा वोटिंग हुई है.\nचुनावी जंग में 4559 उम्मीदवार मैदान में\nमहापौर या अध्यक्ष और उप महापौर या उपाध्यक्ष के 34-34, जबकि वार्ड पार्षद के 749 पदों में से 724 के लिए मतदान हुआ. बाकी 25 वार्डों में पार्षदों का चुनाव निर्विरोध हो चुका है. चुनाव मैदान में कुल 4559 उम्मीदवार अपनी किस्मत आजमा रहे हैं. इनमें से महापौर या अध्यक्ष पद के लिए 278, उप महापौर या उपाध्यक्ष के लिए 320 और वार्ड पार्षद पद के लिए 3961 प्रत्याशी चुनाव मैदान में हैं. महिलाओं की संख्या 2066 हैं. निर्वाचन आयोग के आंकड़ों के मुताबिक 22,12,137 मतदाता हैं, जिनमें 10,39,496 महिलाएं शामिल हैं.\nईवीएम खराब होना बना परेशानी का सबब\nमतदान के दौरान ऐसे कई जगहों से शिकायत आयी जहां ईवीएम खराब पाया गया. कुछ जगहों पर लोगों ने अपना विरोध भी दर्ज किया. खास कर रांची में कई जगहों से ईवीएम खराब होने की खबर आयी. हिंदपीढ़ी के वार्ड नंबर 22 के इस्लामी मरकज मतदान केंद्र में ईवीएम खराब होने की वजह से मतदान बाधित हुआ. कोकर के बूथ नंबर छह बिजली स्टोर में ईवीएम मशीन खराब हुई. करीब 48 मिनट लोग लाइन में खड़े रहे. वार्ड 46 में भी ईवीएम मशीन खराब होने की खबर आयी. संत अल्बर्ट स्कूल के बूथ नंबर चार में ईवीएम खराब हुआ. बरियातू के रानी बागान में ईवीएम मशीन में खराबी के कारण हंगामा हुआ. बाल गोविंद स्कूल हटिया में वार्ड 52 के बूथ संख्या 10 में ईवीएम खराब होने के बाद हंगामे की स्थिति बन गयी थी. ईवीएम खराब होने के बाद एक्सपर्ट मोबाइल पर सूचना देते हर बूथ में देखे गए.\nजेएमएम पर भारी रहा सोमवार\nसरायकेला खरसावां के कपाली नगर निकाय चुनाव में ईवीएम में जेएमएम का चुनाव चिन्ह नहीं दिख रहा था. मशीन में जेएमएम के चुनाव चिन्ह तीर धनुष की जगह सिर्फ तीर दिख रहा था. जिससे वोट डालने पहुंचे मतदाताओं ने हंगामा शुरू कर दिया. मामले को गंभीरता से लेते हुए निर्वाचन आयोग ने साढ़े नौ बजे सरायकेला खरसावां के कपाली नगर निकाय चुनाव में उपाध्यक्ष के पद पर हो रहे चुनाव को रद्द् कर दिया. नेता प्रतिपक्ष हेमंत सोरेन और उनकी पत्नी वोटिंग के लिए भटकते रहे. दरअसल परिसीमन की वजह से उनका मतदान केंद्र बदल दिया गया था. काफी देर तक भटकने के बाद उन्हें अपना बूथ मिला. हेमंत सोरेन के अलावा कई लोगों को इस मुसीबत से दो-चार होना पड़ा.


Vivo का धांसू स्मार्टफोन Vivo V20 Pro 5G भारत में2दिसंबर को लॉन्च हो सकती है. Vivo इंडिया की आधिकारिक वेबसाइट पर अब 'स्टे नोटिफाइड' बटन है.\nLast Updated: November 27, 2020, 7:52 AM IST\nनई दिल्ली. Vivo भारत में2दिसंबर को Vivo V20 Pro 5G लॉन्च कर सकती है. फोन को लेकर सामने आ रही जानकारी के अनुसार2दिसंबर को लॉन्च किया जा सकता है. वीवो इंडिया ने भी अपने सोशल मीडिया अकाउंट्स पर फोन की झलक दिखा दी है, जिससे लगने लगा है कि इसे कुछ दिनों में भारतीय बाजार में उतारा जा सकता है. Vivo इंडिया की आधिकारिक वेबसाइट पर अब 'स्टे नोटिफाइड' बटन है, जो ग्राहकों को देश में Vivo V20 Pro के लॉन्च की सभी जानकारी मुहैया कराने के लिए एक तरह का रजिस्ट्रेशन विकल्प है. हालांकि, इस समय वीवो की तरफ से कोई पुष्टि नहीं हुई है.\nVivo V20 Pro को सितंबर महीने में थाइलैंड में लॉन्च किया गया था. इस सीरीज़ के बेस मॉडल को Vivo V20 को बीत महीने ही भारत में लॉन्च किया गया था. लेकिन उस वक्त प्रो मॉडल से पर्दा नहीं उठाया गया था. भारत में Vivo V20 की कीमत 24,990 रुपये है और Vivo V20 Pro का दाम इससे ज़्यादा होने की उम्मीद है.\nलॉन्च से पहले ही इस फोन की कीमत का भी खुलासा हो गया है. मीडिया रिपोर्ट्स के अनुसार माना जा रहा है कि Vivo V20 Pro 5G को भारत में 29,999 रुपये शुरुआती कीमत के साथ लॉन्च किया जा सकता है. इस फोन की प्री-ऑर्डर बुकिंग पर ग्राहकों को 10000 रुपये तक के कैशबैक और फायदे हो सकते हैं. आईसीआईसीआई और आईडीएफसी के साथ ही ZestMoney Finance और बैंक ऑफ बड़ोदा कार्ड पर ऑफर्स की घोषणा की गई है.\nये भी पढ़ें : Xiaomi Black Friday Sale हुई शुरू! बंपर डिस्काउंट पर मिल रहे कई प्रोडक्ट्स- चेक करें लिस्ट\nवीवो वी20 प्रो एंड्रॉयड 10 पर आधारित Funtouch OS 11 पर चलता है. इसमें 6.44 इंच का फुल-एचडी+ (1,080x2,400 पिक्सल) एमोलेड डिस्प्ले है, 20:9 आस्पेक्ट रेशियो और एचडीआर 10 सपोर्ट के साथ. स्मार्टफोन में ऑक्टा-कोर क्वालकॉम स्नैपड्रैगन 765जी प्रोसेसर के साथ 8 जीबी रैम दिए गए हैं. Vivo V20 Pro तीन रियर कैमरों वाला स्मार्टफोन है. पिछले हिस्से पर 64 मेगापिक्सल का प्राइमरी कैमरा है. इसके साथ अल्ट्रा-वाइड एंगल लेंस वाला 8 मेगापिक्सल का सेकेंडरी कैमरा और2मेगापिक्सल का मोनोक्रोम सेंसर है. फ्रंट पैनल पर डुअल सेल्फी कैमरा सेटअप भी है. यहां पर 44 मेगापिक्सल का प्राइमरी कैमरा है और इसके साथ 8 मेगापिक्सल का सेकेंडरी कैमरा दिया गया है.\nये भी पढ़ें : खुशखबरी! PUBG Mobile India जल्द करेगा भारत में एंट्री! भारतीय कंपनी को मिली सरकार से मंजूरी\nवीवो वी20 प्रो 5जी के कैमरे की बात करें तो इसमें डुअल सेल्फी कैमरा और ट्रिपल रियर कैमरा सेटअप दिया गया है. इस फोन में 44 मेगापिक्सल और 8 मेगापिक्सल के डुअल सेल्फी कैमरे के साथ ही रियर में 64 मेगापिक्सल का प्राइमरी कैमरा है. इसके साथ ही 8 मेगापिक्सल का अल्ट्रावाइड लेंस और2मेगापिक्सल का डेप्थ सेंसर है. इस फोन में 4000mAh की बैटरी लगी होगी, जो 33 वॉट फास्ट चार्जिंग सपोर्ट के साथ है.


जहरीली शराब कांड के आरोपियों पर योगी सरकार लगाएगी गैंगस्टर एक्ट, प्रियंका गांधी ने पूछा- घटना का जिम्मेदार कौन? | हिन्दी समाचार,Latest News Hindi News in Hindi, ताजा खबरें, हिन्दी न्यूज़,Hindi News\nहोम स्थानीय खबर लखनऊ जहरीली शराब कांड के आरोपियों पर योगी सरकार लगाएगी गैंगस्टर एक्ट, प्रियंका...\nलखनऊ। जहरीली शराब पीने से उत्तर प्रदेश के मथुरा, फिरोजाबाद, लखनऊ और अब प्रयागराज जिले में कई लोगों की मौत हो चुकी है। जहरीली शराब पीने से हुई मौतों पर उत्तर प्रदेश की प्रभारी व कांग्रेस महासचिव प्रियंका गांधी ने योगी आदित्यनाथ सरकार को घेरा है। साथ ही प्रियंका गांधी ने ट्वीट कर पूछा, ‘आखिर क्या कारण है कि कुछ दिखावटी कदमों की बजाय सरकार जहरीली शराब के माफियाओं पर कार्रवाई करने में नाकाम रही है? कौन जिम्मेदार है?’ तो वहीं, सीएम योगी आदित्यनाथ ने जहरीली शराब कांड पर सख्‍त रुख अपना लिया है। सरकार ने जहरीली शराब कांड के आरोपियों पर गैंगस्‍टर एक्‍ट के तहत कार्रवाई करने और उनकी सम्‍पत्ति नीलाम कर पीड़ित परिवारों को मुआवजा देने का निर्देश दिया है।\nउत्तर प्रदेश की प्रभारी व कांग्रेस महासचिव प्रियंका गांधी ने एक तस्वीर ट्वीट करते हुए योगी सरकार को घेरा है। साथ ही तस्वीर के साथ लिखा, ‘यूपी में लखनऊ, फिरोजाबाद, हापुड़, मथुरा, प्रयागराज समेत कई जगहों पर जहरीली शराब से मौतें हुई हैं। आगरा, बागपत मेरठ में जहरीली शराब से मौतें हुई थीं। आखिर क्या कारण है कि कुछ दिखावटी कदमों की बजाय सरकार जहरीली शराब के माफियाओं पर कार्रवाई करने में नाकाम रही है? कौन जिम्मेदार है?’\nपिछला लेख21 साल बाद इंजमाम ने गांगुली के नॉट आउट होने की कबूली सच्‍चाई, अश्विन ने किया सैल्‍यूट\nअगला लेखISL-7 : पहले मैच में एटीके मोहन बागान पड़े केरेला ब्लास्टर्स पर भारी, दर्ज की बड़ी जीत


Jaguar I-Pace SVR Updated: जगुआर आई-पेस एसवीआर अब हुई पहले से अधिक पाॅवरफुल, जानें - Hindi DriveSpark\nPublished: Wednesday, December 2, 2020, 21:18 [IST]\nजगुआर ने आई-पेस एसवीआर एसयूवी के इंजन को अपडेट कर दिया है। इस अपडेट के बाद अब इस एसयूवी का इंजन अधिक पॉवर और टॉर्क प्रदान कर रहा है। बता दें कि आई-पेस एसवीआर में अब 8 वाल्व का सुपरचार्ज्ड इंजन दिया जा रहा है जो पुराने इंजन के मुकाबले 20 न्यूटन मीटर का अधिक टॉर्क प्रदान करता है। इस अपडेट के बाद एसयूवी की परफॉरमेंस में काफी फर्क आया है।\nअब जैगुआर आई-पेस का 5.0 लीटर का सुपरचार्ज्ड इंजन 550 बीएचपी पॉवर और 700 न्यूटन मीटर का टॉर्क प्रदान करता है। अब यह एसयूवी 0-100 किलोमीटर की रफ्तार4सेकंड में पकड़ सकती है। वहीं टॉप स्पीड भी 286 किलोमीटर प्रति घंटा तक बढ़ा दी गई है।\nपॉवर में अपडेट के अलावा कार के डिजाइन और इंटीरियर में भी बदलाव किया गया है। कार के ब्रेक में पॉवर बूस्टर लगाया गया है जिससे ब्रेक के परफॉरमेंस में सुधार आया है। स्टीयरिंग में भी पहले से अधिक सुधार किया गया है। वहीं, सस्पेंशन को स्टिफ किया गया है ताकि संतुलन बेहतर किया जा सके।\nकार में अडाप्टिव डैंपिग फीचर दिया गया है जिससे सस्पेंशन को ड्राइविंग कंडीशन के अनुसार सेट किया जा सकता है। कार में चार ड्राइविंग मोड- कम्फर्ट, ईको, रेन और डायनामिक दिया गया है।\nकार के एयरोडायनामिक में भी बेहतरी की गई है। बंपर से साथ बोनट को भी बड़ा बनाया गया है ताकि एयर फ्लो में कोई रुकावट नहीं आये। कार में नए डिजाइन के अलॉय व्हील भी दिए गए हैं। टेल लाइट को पहले से अधिक स्लिम बनाया गया है।\nMOST READ: ग्लोबल एनकैप क्रैश टेस्ट में जोड़े जाएंगे नए प्रोटोकाॅल\nकार में जगुआर का नया पीवी प्रो 11.4 टचस्क्रीन इंफोटेनमेंट सिस्टम दिया गया है। इस सिस्टम में ब्लूटूथ कनेक्टिविटी फीचर भी दिया गया है। इसमें नेविगेशन और ओटीए अपडेट का भी सपोर्ट दिया गया है।\nजगुआर आई-पेस एसवीआर को भारतीय वेबसाइट पर अपडेट कर दिया गया है, हालांकि कंपनी ने इसके लॉन्च की जानकारी नहीं दी है। इस मॉडल को यूरोप में लॉन्च कर दिया गया है। कंपनी ने अभी इसकी कीमत का खुलासा नहीं किया है। भारत में यह कार लेम्बोर्गिनी उरस ऑडी आरएसक्यू8, पॉर्श केयेन टर्बो को चुनौती दे सकती है।\nJaguar I-Pace SVR updated with new powerful V8 engine. Read in Hindi.\nStory first published: Wednesday, December 2, 2020, 21:18 [IST]


भारतीय फायरिंग में4पाकिस्तानी जवानों की मौत के बाद थर्राए पाक DGMO ने घनघनाई घंटी - Inkhabar\nपाकिस्तानी फायरिंग के जवाब में भारतीय सेना की जवाबी कार्रवाई में4पाकिस्तानी सैनिकों के मारे जाने के बाद पाकिस्तान की सेना में हाहाकार मच गया है. भारतीय तेवर से सहमे पाकिस्तान के डीजीएमओ ने भारतीय डीजीएमओ से फोन पर बात की.\nश्रीनगर: पाकिस्तानी फायरिंग के जवाब में भारतीय सेना की जवाबी कार्रवाई में4पाकिस्तानी सैनिकों के मारे जाने के बाद पाकिस्तान की सेना में हाहाकार मच गया है. भारतीय तेवर से सहमे पाकिस्तान के डीजीएमओ ने भारतीय डीजीएमओ से फोन पर बात की.\nइस दौरान पाकिस्तान के डीजीएमओ ने भारत सैनिकों आरोप लगाते हुए कहा कि भारत से हुई गोलीबारी में उनके चार जवान और एक स्थानीय नागरिक मारे गए हैं. इसपर भारतीय डीजीएमओ ने कहा कि गोलीबारी की शुरूआत हमेशा से पाकिस्तान ही करता रहा है. भारतीय जवान तो सिर्फ उस गोलीबारी का जवाब देते हैं.\nगौरतलब है कि आज सुबह करीब साढ़े सात बजे पाकिस्तान की तरफ से भारतीय चौकियों पर गोलीबारी की गई. इस दौरान एक मोर्टार शैल भारतीय चौकी में आकर लगा. इस घटना में लांस नायक मुदस्सर अहमद शहीद हो गए. इसके अलावा पाकिस्तानी गोलीबारी में6साल की एक बच्ची की भी मौत हो गई जबकि कई लोग घायल भी हुए.\nपढ़ें- सीमापार से जारी जबर्रदस्त फायरिंग में लांस नायक मुदस्सर अहमद शहीद,6साल की बच्ची की भी मौत


1 रुपये की नोट के बदले मिल सकतें है आपको 40 से 50 हजार रुपये, जाने कैसे और कहाँ बेचें? - IBM News 24\nहोम 1 रुपये की नोट के बदले मिल सकतें है आपको 40 से 50 हजार रुपये, जाने कैसे और कहाँ बेचें?\nकई लोगों को पुराने नोट और कॉइन के कलेक्शन का शौक होता है। बता दें कि नोट और सिक्के जितने पुराने होते चले जाते हैं, उनकी कीमत उतनी ही बढ़ती चली जाती है।\nPosted on Jul 18, 2021 05:29 PM\nकई लोगों को पुराने नोट और कॉइन के कलेक्शन का शौक होता है। बता दें कि नोट और सिक्के जितने पुराने होते चले जाते हैं, उनकी कीमत उतनी ही बढ़ती चली जाती है। क्या आपने कभी सोचा है कि एक रुपए के बदले आप रातोंरात लखपति बन सकते हैं। जी हां, कुछ वेबसाइट्स आपको 1 रुपए के नोट की कीमत 40 हजार रुपए तक दिला सकती हैं। जिनकी कीमत कई साल बाद लाखों रुपए में मिल सकती है। एक ऐसा ही नोट भारत की आजादी से पहले 1935 का है। इस नोट पर किंग जॉर्ज फिफ्थ का फोटो छपा है और जिसके ऊपर जे डब्ल्यू केली के सिग्नेचर हैं। सोचिए यदि आपके पास ऐसे कुछ रेयर नोट हों तो रातोंरात लखपति बन सकते हैं।\nभारत में ऐसे कई लोग हैं जिन्हें लकी नंबर और रेयर कलेक्शन के नोट्स खरीदने का शौक होता है। ऐसे कई लोग इन लकी चार्म्स के लिए लाखों-करोड़ों भी खर्च करने के लिए तैयार रहते हैं। इसी का नतीजा है कि पुराने नोट्स की कीमत ऑनलाइन बाजार में दिनोंदिन बढ़ती जा रही है। इसी तरह 1943 के रिजर्व बैंक ऑफ इंडिया के गवर्नर सी डी देशमुख के साइन वाले 10 रुपए के एक नोट की कीमत 45 हजार रुपए तक मिल सकती है।\nइसी के साथ ऐसे कई लोग आपको मिल जाएंगे जो 786 अंक वाले नोट की तलाश कर रहे हैं। ये अंक कई लोग शुभ मानते हैं। अगर आपके पास कोई ऐसा नोट है जिसमें ये अंक है, तो आप उसे ऑनलाइन बेचकर घर बैठे ही लाखों कमा सकते हैं।\nक्लिक इंडिया साइट पर तो आपको व्हाट्सएप पर भी इसे डायरेक्ट बेचने का लिंक मिल जाएगा। इसपर आप सेलर के रूप में रजिस्टर कर अपने पास के नोट को बेच सकते हैं। आपको इन्हें बेचने के लिए कहीं आने-जाने की जरूरत नहीं है। आप सीधे खुद को सेलर के तौर पर रजिस्टर करें और फिर अपने पास के नोट की फोटो को अपलोड कर दें। इसके बाद लोग आपसे खुद ही संपर्क करेंगे। अभी दो रुपये के इस पुराने नोट की कीमत 80 हजार से ज्यादा है।\nRelated Topics: Bussing news, Business ideas, Money, One rupee old note, Old note value, coin bazar, ebay,